Juha Molari Юха Молaри: Venäjän sisäministeriön tutkimuslaitoksesta Elena M. Timoshina paljasti Haagin lapsikaappaussopimuksen vakavia ongelmakohtia\nVenäjän sisäministeriön tutkimuslaitoksesta Elena M. Timoshina paljasti Haagin lapsikaappaussopimuksen vakavia ongelmakohtia\nVenäjän sisäministeriön yleisvenäläisestä tieteellisestä tutkimuslaitoksesta Moskovasta saapunut oikeustieteen tohtori, Venäjän johtaja lasten oikeuksien asiantuntija Elena M. Timoshina arvioi Haagin lapsikaappaussopimuksen ongelmakohtia. Venäjän duuma käsittelee 13.5.2011 Haagin lapsikaappaussopimuksen ratifiointia. Timoshina käsitteli aihetta ja vastasi yleisön kysymyksiin perjantaina 6.5.2011 kello 14-16 Helsingin yliopiston Porthaniassa, salissa P617 (617), Yliopistonkatu 3, 6. krs.\nKuva: Oikeussosiologian dosentti Johan Bäckman ja Oikeustieteen tohtori Elena M. Timoshina\nValitettavasti yleisöä ei ollut paikalla tilaisuuden arvon ja asiantuntemuksen veroisesti. Tunnetusti Venäjää on moitittu suomalaisissa iskulauseissa siitä, ettei Venäjä ole ratifioinut Haagin lapsikaappaussopimusta. Nyt olisi ollut tilaisuus oppia oikeustieteen tohtorin kanssa asian haasteista. Lauantaina 7.5.2011 kello 14 Timoshina käsittelee Venäjän lastensuojelureformia myös III suomalais-venäläisessä Lapsen oikeudet Suomessa -konferenssissa Helsingissä hotelli Seurahuoneen kokoustiloissa (Kaivokatu 12, Helsingin Rautatieasemaa vastapäätä). Oikeussosiologian dosentti Johan Bäckman järjesti myös tämän päivän korkean tason asiantuntijatilaisuuden yliopistolle.\nOKT Elena M. Timoshina kertoi, että Venäjän duumassa kommunistinen puolue vastustaa yksimielisesti Haagin lapsikaappaussopimuksen ratifiointia. Muiden puolueiden osalta näkemykset vaihtelevat. Mikäli duuma hyväksyy sopimuksen ratifioinnin, tällöin käsittely siirtyy liittoneuvostolle eli ylähuoneelle. Liittoneuvosto voi hyväksyä duuman päätöksen tai hylätä. Jos liittoneuvosto hylkää, tällöin päätöksenteko ratifioinnista palautuu duumalle, joka voi hyväksyä ratifioinnin 2/3 enemmistöllä.\nElena M. Timoshina kertoo, että Venäjällä on tällä hetkellä kova keskustelu, pitäisikö liittyä vai ei Haagin lapsikaappaussopimuksen piriin. Ihmiskaappauskysymys on sinänsä vakava. Tästä on selvä yksimielisyys. Esimerkiksi viime vuonna 2010 Venäjältä kaapattiin 120 lasta Italiaan eikä valtaosaa ole saatu takaisin. Yksimielisyys koskee myös sitä, että valtioiden pitää liittoutua, että rikokset selvitetään. Yksi valtio ei voi ratkaista, vaan yhdessä täytyy ratkaista lapsikaappausongelmat.\nTimoshina korostaa, että tarvitaan sopimuksia, jotta voidaan palauttaa laittomasti siepatut lapset. ”Mutta valitettavasti Haagin sopimuksessa on kohtia, jotka eivät sovi Venäjän lainsäädäntöön. Olen kriminologia ja tutkin, mihin seurauksiin tietyt normit saattavat johtaa. Kyseisen sopimuksen epäselvät kohdat koskevat toimivaltuuksia. Tässä sopimuksessa käsitellään käsitteellisesti ”huolto”, kun taas Venäjän oikeudellinen terminologia ei tunne käsitettä. Venäjällä lainsäädäntö käsittelee ”vanhemman oikeuksia”, ja itse asiassa käsitteellisesti kolmea eri asiaa. Haagin lapsioikeussopimuksen ratifioiminen kohtaa siis ensinnäkin terminologisen ongelman. Jos sopimus hyväksytään, voi tulla suuria ongelmia”. Haagin lapsioikeussopimuksen käsitteet venäjänkielessä koskisivat vain orpolapsia. Haagin lapsikaappaussopimus muodostuu ongelmalliseksi Venäjän perustuslain näkökulmasta, että kyseinen Haagin sopimus ei suojele vanhempien oikeuksia. Tämä ongelma liittyy Venäjän perustuslain kohtaan, joka sanoo, että lapsen ja äidin oikeudet ovat erityisessä suojeluksessa.\nOngelmana on myös Haagan lapsikaappaussopimuksessa, ettei lasta tarvitse palauttaa, jos lapsi on jo sopeutunut ympäristöönsä. Tämän kohdan puitteissa voisi periaatteessa järjestää rikollisryhmän ja järjestää olot siten, että olisi viranomaisten tietämättömissä vuoden verran, minkä jälkeen voisi ilmoittaa, että nyt lapsi on sopeutunut. Vuoden kuluttua viranomaiset voivat kieltäytyä palauttamasta lasta ja tämä ristiriidassa Venäjän perustuslain periaatteiden kanssa. Haagin lapsikaappaussopimuksen mahdollistama tilanne on myös ristiriidassa Venäjän perhelain kanssa, joka sanoo vanhempien oikeudeksi vaatia lapsen palauttamista aina. Venäläisestä näkökulmasta katsoen Haagin lapsikaappaussopimus antaa mahdollisuuksia loukata lapsen oikeuksia. Rikolliset voivat kaapata ja totuttaa uuteen ympäristöön, jolloin lapsi alkaa pitää vanhempina vieraita ihmisiä.\nVenäjällä vakavissa rikoksissa vanhentumisaika on hyvin pitkä, lapsikaappauksissa 15 vuotta. Elena M. Timoshina korostaa Venäjän oikeuskäsitystä: ”Me olemme sitä mieltä, että rikollista on rangaistava. Me pidetään Haagin lapsikaappaussopimusta piilomekanismina, että auttaa järjestäytyneen rikollisuuden kasvuun. Tämä koskee mitä tahansa maata: molemmin päin Suomesta Venäjälle tai päinvastoin”.\nOKT Elena M. Timoshina nostaa esille Haagin lapsikaappaussopimuksen artiklan13, jota hän kutsuu käsitteellisesti virheelliseksi ja ongelmalliseksi Venäjän intressien kannalta. Siinä sanotaan, että lasta ei voi palauttaa perheeseen, jossa voisi olla uhka. ”Me emme voi hyväksyä, ettei lasta voisi palauttaa vakituiseen asuinmaahansa, huolimatta että lapsen perheessä olisi psyykkisiä uhkatekijöitä, pitäisi voida palauttaa siihen maahan. Silloin paikalliset sosiaaliviranomaiset päättävät, missä lapsi asuu jatkossa. Etuoikeus lapsen määräämissä on vanhemmilla, isovanhemmilla jne. Jos ei ole mahdollista asua omassa perheessä, sitten sijaisperhe. Tässä on kyse siitä, että lapsi pitäisi olla mahdollista palauttaa omaan maahansa. Kohtalosta päätetään asuinmaan lakien mukaisesti. - - - Me ei voida hyväksyä Haagin lapsikaappaussopimuksen kohtaa, jossa sopimus sanoo lapsen palauttamisesta, että pitää selvittää lapsen sosiaalinen tilanne. Jos perhe on varaton tai köyhä, niin voidaan siis estää palauttaminen lapsi perheelle. Tässä on kyse siitä, että Venäjällä virallinen elintaso on hyvin matala länsivaltioihin takaisin. Mikä olisi standardi, eurooppalainen vai venäläinen, kun lapsen palautuksen sosiaalista tilannetta arvioidaan. Esimerkki eläke saattaa olla 1500 euroa Suomessa, Venäjällä 200 euroa, lämmityksessä Venäjällä voi olla ongelmia”.\nTimoshina kerto, että Venäjän eräiden tilastojen mukaan 60 % lapsiperheistä on köyhiä, ja jopa keskimääräinen elintaso on alhaisempi kuin Länsi-Euroopassa. ”Ongelmaksi syntyy, jos lapset viedään maastamme, että Venäjä on köyhempi ja lapsia ei ehkä palauteta. Tutkijana on sanottava, että köyhissä perheissä lapsia rakastetaan”.\nTimoshinan mukaan lapsikaappaussopimus rikkoo Venäjän perustuslaillista tasa-arvoa ja yhdenvertaisuutta. Haagin 13. pykälä sanoo, että lasta ei tarvitse palauttaa, jos vanhemmat eivät tosiasiallisesti käyttäneet oikeuksiaan lapsen poisviennin yhteydessä. Mitä sitten on ajateltava, jos vanhemmat olivat tällä hetkellä sairaalassa, komennuksella tms.? Venäjällä vanhemmilla on oikeus laittaa sijoittaa lapsi väliaikaisesti ”lapsikotiin”. Jos tällöin lapsi kaapataan ulkomaille, mitä tällöin voi tehdä. Haagin 13. artiklan perusteella nuo tilanteet voisivat antaa mahdollisuuden olla palauttamatta lasta.\nVakavaa huolta aiheuttaa myös Haagin sopimuksen artikla 20, jossa sanotaan, että ei tarvitse palauttaa tietyissä tilanteissa, mutta artiklan soveltaminen on vaikeaa oikeudellisten kehityserojen vuoksi. ”Otetaan esimerkiksi arabivaltio, jossa arabivaltiossa homoseksuaalisuus on kriminalisoitu, ehkä toisin kuin lapsen lähtömaassa. Silloin voi arabivaltio kieltäytyä palauttamasta”. Venäjällä ei tunneta myöskään ’psykologisen haitan’ vaan psyykkisen ja fyysisen käsitteet; psykologinen haitta on lievempi käsite. Tällöin joku voi kieltäytyä palauttamasta perusteilla, joita Venäjän laki ei tunnista. ”Mielestämme, että lapsi pitää aina palauttaa kotimaahan ja päättää siellä aina oman maan lain mukaan.”\nOman ongelmansa muodostaa Venäjää vastaan kuvattu ihmisoikeuspropaganda. USA:n ulkoministeriö antoi huhtikuussa 2011 ihmisoikeusselvityksen. Venäjä kuului niihin kolmeen ongelmalliseen valtioon, joissa kuvattiin tilanne erittäin vakavaksi. Muita olivat Ukraina ja Valko-Venäjä. ”Mielestämme Haagin lapsikaappaussopimus voi tarjota käytön tällaisille poliittisille perusteilla olla palauttamatta lasta näihin valtioihin.” Timoshina kertoi esimerkin joulukuulta 2010 ihmisoikeuskonferenssista Moskovasta, jossa varsinaisen kokouksen päätyttyä paikalle jäivät pyöreän pöydän keskusteluun Euroopan neuvoston edustajia ja eri järjestöjä. Euroopan neuvoston edustajille välitettiin täysin virheellisiä tietoja Venäjän ihmisoikeustilanteesta. Esimerkiksi väitettiin, ettei lapsien oikeuksia huolehdita lainkaan. Kerrottiin rikollistapauksia, jotka ovat kuitenkin Venäjällä rangaistavia. Annettiin valheellinen kuva Venäjästä. Väitettiin, että alaikäiset vangitut sijoitettaisiin samoihin vankiloihin täysikäisten tiloihin, mutta tosiasiassa se olisi rikos myös Venäjän lain mukaan, että alaikäiset laitetaan vankiloissa täysi-ikäisten tiloihin. Voisi ehkä olla, että sellaista sattuisi jossakin pikku kylässä, mutta se on rangaistavaa ja asiaa valvotaan tarkistuskäynneillä. Lisäksi esitettiin valheita alaikäisten tyttöjen kokemasta väkivallasta. Tällaista liioittelua esitettiin, vaikka toki vankilaolot poikkeavat suomalaisista ja länsieurooppalaisista. Timoshina kertoo, että hän oli juuri äskettäin käymässä nuorisovankilassa: ”Itse asiassa suurin osa alaikäisistä sanoi, että he ovat paremmissa oloissa kuin koskaan”. Sitten pyöreän pöydän keskustelussa myös vääristeltiin, että kaikista nuorisovankilan lapsista tulee aina psyykkisesti epänormaaleja. Itse asiassa alaikäisiä lapsivankeja sovitetaan psykologisen ohjelman avulla siviilimaailmaan. Heitä opetetaan totuttautumaan perhe-elämään, josta heillä ei ole ehkä ollut ennen kokemusta ym. Venäjä on myös varsin liberaali alaikäisten rangaistusten suhteen: yleensä annetaan ehdollinen rangaistus, jos varastaa tai ryöstää useita kertoja, rangaistukseen saattaa liittyä yhdyskuntapalvelus. Venäjällä ehdottomia palveluita tuomitaan vain henkirikoksista. Haagin lapsikaappaussopimuksen tulkinnalliset mahdollisuudet arvioida lapsen kotimaan oikeusoloja herättää Venäjällä epäluuloa edellä kuvattujen ikävien kokemusten valossa.\n”Haagin lapsikaappaussopimuksen 20. artikla sanoo, ettei tarvitse palauttaa, jos tuossa maassa elämä olisi palauttajavaltion perusperiaatteiden vastaista. Tällöin voisi syntyä ikävä seuraus Venäjä-vastaisen kampanjan jälkeen, ettei Venäjälle sitten palautettaisi lapsia. Muissa sopimusartikloissa ei ole vastaavia ongelmia kuin näissä edellä mainituissa”.\nElena M. Timoshina vastustaa ratifiointia, koska Haagin lapsikaappaussopimuksen ongelmakohdat houkuttelevat rikollisiin tekoihin. Edellä kuvatut artiklat ovat ongelmallisia, loput artiklat eivät ole sisällöllisesti ristiriitaisia. Haagin lapsikaappaussopimuksen artikla 42 sallii varaumien teon vain pariin kohtaan, mutta nämä kohdat eivät sisällä edellä mainittuja ongelmakohtia. Elenan mukaan sopimus olisi uhka. ”Tarvitaan uusi sopimus, joka sopii kaikille”.\nJali Raita teki keskustelussa muutaman kiinnostavan kommentin. Keskusteluissa tuli ilmi mielenkiintoinen yksityiskohta, ettei kaksi tunnettua valtiota ole puolestaan ratifioinut YK:n lastenoikeuksien sopimusta: Somalia ja USA.\nSuomen eduskunta ei ole ratifioinut saati edes keskustellut Haagin lapsikaappaussopimuksesta. Sen on lainvastaisesti vain asetuksella hyväksynyt kesällä1994 Kultarannassa silloinen tasavallan presidentti Martti Ahtisaari ministeri Tomi Kankaanniemen esittelystä. Ko kansainvälinen sopimus olisi pitänyt lailla vahvistaa eduskunnassa. Sopimus ei siis voi olla voimassa vaikka siihen vedotaan ja sitä sovelletaan Suomessa. Laissa lapsen huollosta ja tapaamisoikeudesta, jonka Ahtisaari vahvisti maaliskuussa 1994 eduskunnan sen hyväksyttyä ensimmäisessä presidentin esittelyssään, on viitattu Haagin kansainväliseen lapsikaappaussopimukseen, joka on siis väärin, koska sopimusta Suomi (eduskunta) ei ole laiilisesti hyväksynyt.\nLähettänyt Juha Molari Юха Молари klo 17.43


Dellin vastaus Macbook Airille - Digitoday - Ilta-Sanomat\nDellin ultraohut Adamo tulee Ruotsiin muttei Suomeen\nDell Adamoa myydään Dellin verkkosivuilla Ruotsissa. (KUVA: )\nJulkaistu: 17.3.2009 17:01\nDell on tuonut kauppoihin uuden Adamo-ultrakannettavan. Lähin ostospaikka on Ruotsi, sillä Suomeen huippumallia ei tuoda.\nDell vilautti uutuusmallia ensin tammikuun alussa Las Vegasin CES-elektroniikkamessuilla. Laite kilpailee mitoissa Applen Macbook Airin kanssa.\nAdamossa on 13,4 tuuman laajakuvanäyttö. Kannettava on vain 1,6 senttimetriä paksu, ja painoa sillä on noin 1,8 kiloa.\nLaitteeseen saa 1,4 GHz tai 1,2 GHz Intel Core2 Duo -prosessorilla, ja neljän tai kahden gigatavun muistilla. Kovalevyn tilalla on 128 gigatavun ssd-muisti. Akun luvataan kestävän noin viisi tuntia täydellä latauksella.\nHalvimmillaan hinta on 1999 dollaria eli yli 1500 euroa. Kaikilla herkuilla Adamon hinta nousee yli 2000 euron.\n– Nyt näyttää siltä, että Adamoa ei olla tuomassa Suomeen, kertoo Dellin Suomen markkinointijohtaja Sanna Nieminen.\nSkandinaavisen näppäimistön puutteesta ei ole kyse, sillä Ruotsissa konetta myydään.\n– Niin, kaikki myyntipäätöksethän eivät johdu vain tekniikasta, muotoilee Nieminen\n– Adamo on kuluttajille suunnattu tuote, ja valitettavasti Dellin mukaan sitä ei tällä hetkellä ole kannattavaa tuoda Suomen markkinoille.\nDell esittelee kannettavan tietokoneen erittäin ankaraan käyttöön. Latitude E6400 XFR Rugged Laptop on suojattu ballistisella panssarilla, joka yhtiön mukaan on kaksi kertaa iskuja kestävämpi kuin kannettavissa tavallisemmin käytetty magnesiumseos. Lue lisää ›


Punaveripihkapuu – Wikipedia\nSuku: Veripihkapuut Pterocarpus\nPunaveripihkapuu (Pterocarpus soyauxii) on hernekasveihin kuuluva trooppinen puulaji, joka kasvaa luontaisesti Kaakkois-Aasiassalähde? ja Afrikassa. Punaveripihkapuuta käytetään puutöissä ja sen arvokas puuaines tunnetaan kauppanimellä padouk.\n1 Puun ominaisuuksia\nPuun ominaisuuksia[muokkaa | muokkaa wikitekstiä]\nPunaveripihkapuu on Länsi-Afrikan suurimpia puita ja se voi saavuttaa 40 metrin korkeuden ja 100–120 senttimetrin, joskus poikkeuksellisesti jopa 150 senttimetrin, läpimitan. Runko on solakka ja suorakasvuinen. Runko on oksaton jopa 20 metriin saakka. Tyvilaajentuma ei ole merkittävä.\nPuuaine on suhteellisen painavaa ja kovaa, mutta karkeahkoa. Sillä on hyvät lujuusominaisuudet. Sen taivutus- ja puristusominaisuudet ovat paljon korkeammat kuin tammilla. Se on hyvin elastista ja iskunkestävää, mutta kuitenkin helposti halkaistavaa. Puu on helppoa ja hyvää työstää kaikilla välineillä. Sillä on hyvät hiomisominaisuudet. Sen hionta- ja viimeistelyjälki on sileä. Puun ominaispaino kuivana on 0,70–0,80.\nPadoukin pintapuu on sydänpuuhun verrattuna vaaleaa ja arvotonta. Sydänpuu on tuoreena punaista, mutta tummuu myöhemmin kauniin oranssin punaruskeaksi. Kauan varastoitaessa väri kuitenkin muuttuu yksitoikkoisen ruskeaksi. Puun leikkauspinnat ovat kaikissa suunnissa koristeellisen juovikkaita.\nPunaveripihkapuu kasvaa Länsi-Afrikan ikivihreissä sademetsissä Angolassa, Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Gabonissa, Nigeriassa ja Päiväntasaajan Guineassa.\nWorld Conservation Monitoring Centerin (1992) mukaan punaveripihkapuun esiintymät sen luontaisilla kasvupaikoilla ovat melko turvattuja Kamerunia lukuun ottamatta. Eri maista saadun puutteellisen informaation takia täydellistä kartoitusta puun tilasta tällä hetkellä ei kuitenkaan ole saatu.\nPadoukia käytetään koristeellisina leikattuina viiluina. Kauniin värityksensä ansiosta se on suosittua puu-upotustöissä (intarsioissa) ja puuveistoksissa. Se sopii erinomaisesti huonekaluihin ja erilaisiin käyttöesineisiin kuten harjoihin, veitsien kädensijoihin, aseiden periin ja niin edelleen. Kovuutensa ansiosta se sopii käytettäväksi myös soittimiin, parketeiksi ja portaisiksi. Luontaisilla kasvualueilla sitä käytetään myös esimerkiksi ratapölkkyinä.\nPadoukista saadaan myös punaista väriainetta kasvi- yms värjäykseen.\n↑ ONKI-ontologiapalvelu, Kassu\nNoudettu kohteesta ”https://fi.wikipedia.org/w/index.php?title=Punaveripihkapuu&oldid=16636259”\nSivua on viimeksi muutettu 23. heinäkuuta 2017 kello 14.45.


MIFK:n Oskari Forsman kehuu estoitta Kotkaa | KTP\nBy ktpkotka11/07/20212021, Uutiset\nMaanantain KTP–Maarianhaminan IFK-ottelussa vieraiden maalilla seisoo kotkalaisille entuudestaan tuttu mies. Oskari Forsman edusti KTP:ta kahden kauden ajan vuosina 2009 ja 2011.\nFC KTP ja IFK Mariehamn kohtaavat jalkapallon Veikkausliigan ottelussa Arto Tolsa Areenalla maanantaina kello 18.30. Kamppailu on kotkalaisille kauden yhdestoista.\nKoronapandemian keväällä uuteen uskoon muokkaaman sarjaohjelman takia KTP ja MIFK asettuvat vastakkain nyt vasta ensimmäistä kertaa, kun vastaavasti Tampereen Ilvekseen ja AC Ouluun raitapaidat ovat tutustuneet jo kahdesti. Vieläkin erikoisempaa on, että liigakauden ensimmäinen KTP:n ja FC Lahden kohtaaminen on heinäkuun 30. päivänä, ja ensimmäinen matsi Kuopion Palloseuraa vastaan menee elokuun puoliväliin (15.8.).\nMaarianhaminan IFK tuo ”Saarelta” mukanaan maalivahtinsa Oskari Forsmanin (33 vuotta/187 senttiä), jolla on aiempaakin kokemusta Kotkasta ja KTP:sta. Hän pelasi täällä kahden kauden aikana (2009 ja 2011) yhteensä 45 Ykkösen ottelua.\nForsman kehuu estoitta kaupunkia ja seura eikä vain kotkalaisia kosiskellakseen.\n– KTP tarjosi minulle mahdollisuuden, ja tartuin tilaisuuteen. Pelasin seurassa ensimmäiset isot otteluni ykkösveskarina ja sain nostetta pitkälle uralleni. Kotka on oikea futiskaupunki ja on hienoa, että se pelaa taas Veikkausliigassa, Oskari Forsman hehkuttaa.\nOskari Forsman on ollut vahvasti liikekannalla. Aikuisiällä vuodesta 2006 lähtien hän on edustanut kolmeatoista seuraa. Liigakokemusta miehellä on FC Interistä, Rovaniemen Palloseurasta, PS Kemistä, FC Lahdesta ja nyt MIFK:sta yhteensä 133 pelin verran. Forsman on Suomen mestari Interistä vuodelta 2008 ja Suomen cup-mestari RoPSista 2013.\nJo nuorena poikana Oskari Forsman sai matkustaa ja vaihtaa maisemaa. Hänen vanhempansa – isä Jari Forsman ja äiti Anna-Maija Kokkinen – ovat näyttelijöitä, ja uusia kiinnityksiä teattereihin eri puolilla Suomea tuli aika ajoin.\nOskari on syntynyt Oulussa ja juniorina hän on edustanut muun muassa Kajaanin Hakaa sekä porilaisia Toejoen Veikkoja ja Jazzia.\n– Jos kotipaikkaa kysytään, niin kyllä minä Porin sellaiseksi sanon, Oskari Forsman toteaa.\nKotkaan muuttaessaan Oskari Forsman sai paikkakuntakoulutusta äidiltään.\n– Hän näytteli Kotkan kaupunginteatterissa joskus 1970-luvulla ja tuli tietoiseksi, minkälaista porukkaa satamakaupungissa vaikutti. Äidin työkavereihin kuuluivat Junnu Vainio ja monet muut värikkäät persoonat.\nKTP ja MIFK kohtasivat harjoitusottelussa Arto Tolsa Areenalla maaliskuussa. Kamppailu päättyi 1 – 1. – Kuvassa Kotkan maalia valmistelee Anton Eerola (vasemmalla), ja Oskari Forsman veräjän suulla on voimaton.\nOskari Forsman on pelannut yhden täyden kauden Maarianhaminassa. Viime vuoden päätteeksi hän teki uuden 1+1 vuotta -mallisen sopimuksen MIFK:n kanssa. Kokenut ja paljon nähnyt veräjänvartija viihtyy hyvin Ahvenanmaalla.\n– Jalkapalloilu on Saarella suuri kiinnostuksen kohde, ja seuran asiat on hoidettu hyvin. Wiklöfin yrittäjäsuku on vahvasti takanamme, ja heitä riittää taustavaikuttajista aina pelimiehiksi asti. Tällä hetkellä kokoonpanossamme on nuori ja lahjakas keskikenttäpelaaja Oscar Wiklöf, selvittää Forsman.\nKuluva kausi on ollut vaikea IFK:lle. Varsinkin maalinteko on ollut tuskaista. Kymmenessä pelissään joukkue on heiluttanut vastustajan maaliverkkoja vain viisi kertaa, ja viimeisin onnistuminen on runsaan kahden kuukauden takaa (9.5.) AC Oulu-matsista. Kauden avausottelussaan MIFK voitti Espoon Hongan vieraissa (3.5.) 0–2 ja Oulun kotonaan 3–1. Voitottomia pelejä on nyt putkessa kahdeksan.\n– Meillä on gorillan kokoinen ”apina” selässämme, ja se pitäisi nyt karistaa kintereiltä. Ongelmia on hyökkäyksen kanssa, mutta ei puolustuskaan ole ollut ihan priimaa, kun omiin on mennyt 17, Forsman tunnustaa.\n– Meillä on ollut kentällä vähän huono tasapaino ja lisäksi olemme tehneet tyhmiä virheitä, joista vastustajat ovat päässeet ylivoimahyökkäyksiin. Tällä tasolla niistä tehdään maalit.\n– Puolustaminen vaatii sitoutuneisuutta, ja meidän on saatava tasapaino paremmaksi. Jos menetämme pallon, niin meidän on oltava valmiina vastaanottamaan vastaiskuja, Oskari Forsman toteaa.\nOskari Forsman on kuulunut Veikkausliigan maalivahtieliittiin jo usean vuoden ajan ja tälläkin kaudella hän on pitänyt torjunnoillaan Maarianhaminaa pystyssä. Mies onkin pääosin tyytyväinen esityksiinsä.\n– Oma kauteni ei ole ollut huono. Maalivahtivalmentajamme kanssa olemme käyneet jokaisen takaiskun tarkkaan läpi, ja parin maalin kohdalla olisin voinut tehdä asioita toisin. Veikkausliiga on kova sarja, jossa keskittymisen on pysyttävä koko 95 minuuttia joka tilanteessa, Forsman arvioi.\nKotkan vierailulla Oskari Forsman tapaa joitakin vanhoja tuttuja.\n– Johannes Laaksonen pelasi KTP:ssa, kun olin siellä viimeksi, ja Vilkin Jukka toimi jo silloin seuran taustajoukoissa. Dave Ramadingayenkin tunnen, ja Anton Lepolan kanssa meillä on yhteistä historiaa Turusta. Virkaveljen kanssa pidämme silloin tällöin yhteyttä ja tsemppaamme toisiamme, Oskari Forsman paljastaa.\nIFK Mariehamn on tehnyt Veikkausliigassa toistaiseksi viisi maalia 10 ottelussa. Kaksi osumaa on kirjattu Norsunluurannikolta kotisin olevalle Tehe Olewalelle (vasemmalla). Hän pistäytyi MIFK:n kanssa harjoitusottelussa Kotkassa kevättalvesta. Arto Tolsa Areenalla samasta pallosta taistelivat muun muassa Asier Arranz (keskellä) ja David Ramadingaye.\nIFK Mariehamnin kokoonpano (tilanne kauden alkaessa):\n– pelipaikka, pelinumero, ikä/pituus/paino, ottelut Veikkausliigassa, maalit liigassa\nMaalivahdit: 1) Marc Nordqvist 23/188/76/19/0, 24) Johan Sundman 43/189/81/0/0, 30) Onni Sillanpää 23/180/80/0/0, 88) Oskari Forsman 33/187/85/123/0.\nPuolustus: 2) Alan Henrique (Brasilia) 29/190/84/26/3, 3) Robin Buwalda (Hollanti) 26/188/82/38/1, 5) Calle Svensson (Ruotsi) 33/187/82/0/0, 16) Aapo Mäenpää 23/183/76/73/0, 23) Mikko Sumusalo 31/178/73/129/6, 28) Jiri Nissinen 24/180/42/1, 44) Frankline Okoye (Nigeria) 21/190/87/15/0.\nKeskikenttä: 6) Moussa Kone (Norsunluurannikko) 20/175/68/0/0, 7) Riku Sjöroos 26/182/70/76/5, 8) Mohammed Abubakari (Ghana) 35/178/73/0/0, 10) Emile Paul Tendeng (Senegal) 28/172/69/101/10, 19) Joel Karlström 20/175/64/26/1, 21) Niilo Mäenpää 23/182/77/59/1, 25) Yanga Baliso (Etelä-Afrikka) 24/175/75/4/0, 26) Joel Mattsson 22/182/74/94/6, 27) Oscar Wiklöf 18/183/69/0/0.\nHyökkäys: 9) Vahid Hambo 26/193/82/56/13, 17) Elias Mastokangas 20/173/67/32/3, 18) Tehe Olawale (Norsunluurannikko) 22/187/77/21/3, 20) Eero Tamminen 25/184/78/142/14, 77) Kennedy Igboananike (Nigeria) 32/178/70/0/0.\nValmennus, huolto ja johto: päävalmentaja Lukas Syberyjski, valmentaja/joukkueenjohtaja Daniel Norrmen, maalivahtivalmentaja Johan Sundman, fysiikkavalmentaja Nils Lindgren, valmentaja Håkan von Krusenstierna, lääkäri Malin Ringbom.


Aalto Studios Open Call -hankehaussa tukea Tom of Finlandia käsittelevälle VR-teokselle - Kopiosto\nPanoraama Tom of Finlandin huoneesta The Tom Housessa. Kuva: Márton Jelinkó\nDonkey Hotel -studion tuottama The HOUSE of TOM on dokumentaarinen VR-teos homoeroottisesta kuvataiteestaan tunnetun Touko Laaksosen eli Tom of Finlandin (1920–1991) kotitalosta ja ateljeesta Los Angelesissa, Yhdysvalloissa. Talo toimii nykyään museona, homoeroottisen taiteen arkistona sekä residenssinä taiteilijoille ympäri maailmaa. Teoksessa kuullaan myös tarinoita ja anekdootteja Tomin elämästä ja taiteesta. Teoksen ohjaa Márton Jelinkó, ja toisena ohjaajana toimii Carlos Marroquin.\nAalto Studiosin resurssitukea sai lisäksi Unitcin virtuaaliseen elokuvalavastukseen paneutuva hanke ja Harhama Gamesin lisätyn todellisuuden Kadonnut käsikirjoitus -peli. Valinnoista päätti Aalto Studiosin ja AVEKin asiantuntijoista muodostettu raati.\n”Hakemukset ja tekijät niiden takana olivat monipuolisia. Hakijat kokivat selvästi hyödyllisenä, että heille tarjottiin mahdollisuus saada AVEKin tukea, mutta myös päästä hyödyntämään Aalto Studiosin teknologiaa ja asiantuntemusta”, AVEKin elokuvataiteen tuotantoneuvoja Mikko Peltonen kertoo. ”AVEK voi tällaisissa hankkeissa tukea monipuolisempia tuotantoja kuin mitä tavallisesti tuemme yksityisen kopioinnin hyvityksestä kertyneistä tukivaroistamme.”\nAalto Studios Open Call -haku 2020


Kaikkea kirjasta: Saima Harmaja: Sydänten runoilija 1913-1937\nSyyskuun kirjaklubin lukupiirikirjana on Ritva Ylösen kirjoittama Saima Harmaja: Sydämen runoilija 1913-1937. Saiman runot ovat osittain tuttuja, mutta vasta tämän elämäkerran jälkeen lainasin kolme Saiman runoteosta kirjastosta.\nSaima Harmajasta on kirjoittettu monia kirjoja, mutta tämän kirjan takakannessa sanotaan:\n"Ensimmäinen kattava elämäkerta Saima Harmajasta, nuorena tuberkuloosiin kuolleesta rakastetusta lyyrikosta."\nTässä teoksessa on kuvattu Saiman elämää ja runojen kirjoittamista myös ennen julkaisemattomilla tiedoilla.\nRitva Ylöselle Saima Harmaja on kuin sielunsisko. Ylösen oman elämän traagisissa menetyksissä Saima Harmajan runot ovat olleet merkityksellisiä.\nRakastuin teoksen tyyliin kirjoittaa Saiman elämästä ja hänen koskettavista runoistaan. Mitä enemmän luin kirjaa eteenpäin, sitä enemmän halusin lukea Saiman runoja. Ja yhä enemmän aloin miettiä mahdollisuutta lausua joitakin Harmajan runoista. Aikaisemmin ajattelin, että Saiman runot ovat liian surumielisiä ja kuvaavat sairaan nuoren naisen elämää. Jotain on juuri nyt minun elämässäni toisin, kun samaistuin joihinkin Saiman runoihin - löydän niistä oman elämäni kipuihin lohdutusta.\nSilti kirjaa lukiessa on surumieli, kun tietää ettei Saima voi parantua tuberkuloosista. Toisaalta hämmästyin, miten hän osallistui kulttuurisiin tapahtumiin ja kävi ulkomailla äitinsä kanssa. Saiman rakkauden kaipuu ja voisiko sanoa epätoivoinen rakkaus riipaisi sydämestäni - tiedän mitä on rakkaus, jota ei voi saada...\nIhaillen luin hänen taitoaan suunnitella vaatteita ja jokainen kirjassa oleva kuva Saimasta kauniine pukuineen ja kenkineen oli kurkistus sellaiseen maailmaan, joka on kiehtova.\nRitva Ylönen: Saima Harmaja: Sydänten runoilija 1913-1937, SKS, 2019\nMistä hankittu: lainattu Alavun kaupunginkirjasto\nLähettänyt Kaikkea kirjasta klo 18.05.00\nTunnisteet: 2019, lainattu kirjastosta, lukupiiri, Saima Harmaja, SKS, Ylönen Ritva\nNimetön 12. syyskuuta 2019 klo 18.44\nMinä luin nuorena Saima Harmajan runoja ja tykkäsin niistä silloin. Myöhemmin olen lukenut modernimpaa runoutta, mutta kyllä Harmajan runoihinkin olisi kiva joskus palata. Tämä elämäkerta on myös kiinnostanut minua.\nPaula 12. syyskuuta 2019 klo 19.42\nMinusta tämä oli hieno elämäkerta, ja erityisesti pidin siitä, että se asetti Harmajan runot ja elämäntapahtumat rinnakkain. Sain murrosikäisenä Harmajan Kootut runot ja samassa niteessä päiväkirjan, ja siitä tuli vuosiksi todella tärkeä teos nuorelle minulle.


BECK: The Information - Soundi.fi\nSoundi » Levyarviot » BECK: The Information\nBeck aloitti uransa stereotyyppinä. Paskan akustisen kitaran ja rujon rumpukoneen kanssa postmodernisti ja ironisesti sohvalta toiselle tiensä nukkuva poika tuli kuin tilauksesta yhden huonosti määritellyn sukupolven kokkakoristeeksi ja suolti tarpeeksi dadaistisia ja merkitysköyhiä riimejä pitääkseen rock-kirjoittajat tyytyväisinä myhäilemässä ja miettimässä, millaista on olla apina simpanssien ajassa tai miltä tuntui siitä termiitistä, jonka päälle aika kuumana vahana putosi. ”I’m a loser, baby/so why don’t you kill me”, nyt et voi enää koskaan kuunnella tuota kappaletta ja minä olen osallistunut metatekstuaalisen merkityksettömyyden kulttuuriorgioihin aitoon 90-luvun tyyliin.\nBeck teki klassikkolevyn Dust Brothersin kanssa. Beck teki folk-musiikkia Olympian hämyisissä metsissä, hiukan samaan tyyliin kuin suomalaiset metsäfolkkarit Tampereen hämyisissä metsissä kymmenisen vuotta myöhemmin. Beck oli hetken oman elämänsä Prince, onnistuen viehättävällä tavalla ja funkisti deseksualisoimaan falsetissa laulamisen. Beck teki kauniin, ironiavapaan ja masentavan ihmissuhdelevyn. Beckin oma tyyli, mikä se sitten milläkin hetkellä onkaan, on niin voimakas, että hän voi käyttää äänityksissä Steely Dan -tason, ja joskus saman sukupolvenkin, studiokettuja sekä tähtituottajia menettämättä särmäänsä ja tunnistettavuuttaan.\nUudella levyllään Beck yhdistelee kauniisti elementtejä aika monesta edellämainitusta Beckistä ja lunastaa yliarvostetun Gueron (2005) sisältämän lupauksen. Rytmit ovat melkein joka biisissä kiehtovia ja kerrostuneita, ja niiden päältä, sivulta ja takaa löytyy enimmäkseen oikeita biisejä. Sanoitukset ovat välillä haltioituneen surrealistisia, mutta toisinaan taas maanläheisiä ja henkilökohtaisia.\nLevyn synteesi kuuluu selvimmin kappaleessa Think I’m In Love, joka käy läpi hämmentävän määrän tyylejä kuulostaen silti luonnolliselta. Sen bassoriffikin on kuolettavan mahtava, Carol Kaye -tyyliin. Levy on pullollaan potentiaalisia hittejä, joista mikä tahansa kaunistaisi suunnattomasti suomalaisenkin soittolistaradion aivokuollutta ja haisevaa habitusta. Cellphone’s Dead inhimillistää Midnite Vultures -levyn (1999) soundimaailman. Dark Star utuisine äänimaisemineen vaikuttaa ensin pelkältä himmailulta, mutta lopulta sen kertosäe jää päähän asumaan kuin paraskin aivomato. Ja ne Bollywood-jouset…\nNew Round voisi puolestaan syntyä, jos antaisi hillbillylle läppärin ja laittaisi metsälle Thom Yorken kanssa. Movie Theme on Airia ja kantrirockvuosiltakin on jotain jäänyt käteen. Strange Apparition tulee akselilta Rolling Stones – Uncle Tupelo, mutta on liian täyteen ahdettu ollakseen genre-uskollinen pastissi. Jos ei kuulostaisi siltä, että sen sanoittaja osaa monitavuisia sanoja, biisi olisi voinut sopia Primal Screamille.\nLevyltä löytyy myös mahtavia kierrepalloja. Motorcade on aika trippi – kuin kuuntelisi pikkuhiljaa sekoavaa konetta. Voin hyvin kuvitella siitä muodostuvan yhden lempikappaleistani Beckin tuotannosta. 1000 BPM muistuttaa uudempaa hämyräppiä, kuten cLOUDEADia tai joitain Anticoniin liittyviä projekteja. Levyltä löytyy myös kymmenen minuuttia harhaileva eepos, joka siirtää King Tubbyn estetiikan pintahohtoaan entropialle menettävään lähitulevaisuuteen. Siihen, jossa käytetään kaikkia siistejä uusia huumeita, jotka eivät sitten olekaan niin siistejä. Kaikille käy huonosti ja Charlton Heston tai joku muu tinkimätön yksilö kannetaan haisevilla paareilla ulos. Tai ehkä se käsitteleekin skientologiaa. Ei voi tietää.\nVarsinaista heikkoa kohtaa levyltä ei löydy.\nBeckille ja Interscopelle täytyy nostaa hattua paketoinnista. The Information -levyn mukana tulee dvd, jolla on kotitekoisia videoita kappaleisiin. Sympaattista. Levyllä ei ole kantta sinänsä, vaan siihen kuuluu tyhjä vihko ja tarra-arkki. Kannen saa taiteilla itse. Sympaattista. Vielä kun joku julkaisisi levyn, jossa on Kalkitos-kannet. Olo olisi kuin kakarana Tapiolan marketissa.


Aya&Ida termosmuki, Cream Beige 380ml | Putiikki Vanha-Vanto\nAya&Ida termosmuki, Cream Beige 380ml\nTeräksisestä AYA & IDAn CUP2GO-termosmukista voit nauttia mukavasti kuuman kupillisen kahvia tai teetä tien päällä. Muki on tanskalaista designia ja värit ovat samat kuin AYA & IDA juomapulloissa. Kansi on suunniteltu erittäin toimivaksi; siitä on helppo juoda ja se on vuotamaton siltä varalta, että muki sattuisi kaatumaan. Voit siis heittää sen vaikka reppuun ilman pelkoa kannen vuotamisesta.\nKoko ja muotoilu on suunniteltu sopimaan useimpien autojen mukitelineisiin. Muki sopii hyvin käteen ja kaunis pulverimaalaus kestää käyttöä erittäin hyvin. Mukin koko 8,5 x 14,5cm.\nMukille ei suositella konepesua


tuijan kuivuminen (Puutarhan hoitotyöt)\npvm: 10.1.2022 11:7\nKysymys: tuijan kuivuminen\nMoi kyseessä on vähän toistakyt vuotta vanha tuija aita joka on ollut hyvin voiva ja tuuhea viime kesään asti jolloin siitä muuttui ruskeaksi älytön havuja/ oksia (en tiedä mikä on oikea termi) ja aita harveni samalla niin paljon että näkyy lävitse naapurin puolelle.Mahtaakohan syynä olla kuuma viime kesä, jotkut ötökät vai mistäköhän on kyse. Kuivuuteen varmaan auttaa kastelu mutta jos kyseessä on jotain ötököitä niin mitäs sitten pitäisi tehdä?\nTuijan äkillinen kuivuminen voi johtua viime kesän pitkästä kuumasta ja kuivasta kaudesta. Kuivan kesän jälkeen syksyllä kannattaisi ikivihreitä kasveja kastella, jotta ne kestävät talven paremmin. Nyt kuitenkin talvi on kerinnyt tulla, joten keväällä lumien sulaessa kannattaisi auttaa havukasvien toipumista kastelemalla.\nArvostele vastaus kysymykseen "Puutarhan hoitotyöt / tuijan kuivuminen":


Kärpille kaksi pistettä Lappeenrannasta - Oulun Kärpät\nEtusivu » Kärpille kaksi pistettä Lappeenrannasta\nKärpät nappasi kaksi sarjapistettä Lappeenrannasta rankkarivoitolla. Aku Räty osui varsinaisella peliajalla ja voittolaukauskisassa.\nOttelun avauserä oli tasaista vääntämistä. SaiPa onnistui kertaallen maalinteossa, mutta Kärpät oli hienokseltaan parempi kiekollisessa pelissä. Illan avausmaalin iski ylivoimalla SaiPan Eemil Erholtz, jonka tarkka rannelaukaus yllätti Justus Annusen ajassa 7:41. Maalivahdit selvisivät avauserästä melko vähillä töin. Annuselle ja SaiPan Niclas Westerholmille kirjattiin kummallekin viisi torjuntaa.\nSama tasainen peli jatkui myös toisessa erässä. Jäähyjä vihelleltiin tasapuolisesti kummalekin joukkueelle, ja joukkueiden ollessa tasavajaalla tuli Kärppien iskun paikka. Ludwig Byströmin napakka syöttö löysi takatolpalle liukuvan Aku Rädyn, joka onnistui maalinteossa toisessa perättäisessä pelissä. Toisen syöttöpisteen maaliin nappasi Byströmin pakkipari Mikko Niemelä.\nKolmas erä oli kiekollisesti Kärppien, mutta tulos jäi puuttumaan. Westerholm kirjautti päätöserään 12 torjuntaa, kun Annunen selvisi viidellä. SaiPa sai vielä ylivoimamahdollisuuden kolmannen erän jälkimmäisellä puoliskolla, mutta Kärppien alivoima hoiti työnsä kunnialla.\nJatkoaika jäi maalittomaksi, joten voittaja haettiin rankkareilta. Michal Kristof, Aku Räty ja Juhamatti Aaltonen onnistuivat yrityksissään tyylikkäästi, ja Justus Annunen pysäytti SaiPan Matias Mäntykiven ensimmäisessä parissa. Pisteet Ouluun maalein 1-2.\nKärppien viikon neljäs vierasottelu käynnistyy vain 19 tuntia tämän illan ottelun päättymisestä. KooKoo – Kärpät käynnistyy Kouvolassa jo kello 15:00.


Suomen kieli haltuun kaupan työssä | K-kauppiasliitto\nKehittyvä kauppa / Suomen kieli haltuun kaupan työssä\nSuomen kieli haltuun kaupan työssä\nLahden K-Supermarket Trion kauppias Sanna Saarinen on iloinen, että tuli ottaneeksi työharjoitteluun Abdelkader Sbittin. Yhteistyö on antanut paljon koko työyhteisölle ja asiakkailta on tullut hyvää palautetta.\nAbdelkader Sbittille jokainen työpäivä on askel parempaan suomen kieleen. Jo nyt hän puhuu hyvin ymmärrettävää suomea, vaikka on asunut maassa vasta kuusitoista kuukautta. Kotimaastaan Marokosta hän muutti suomalaisen vaimonsa vuoksi.\n– Olin ajatellut mennä täällä heti töihin, kunnes tajusin, ettei se käykään kuten Marokossa. Suomessa koulutus ja todistukset ovat hyvin tärkeitä, Sbitti sanoo.\n32-vuotias Sbitti on valmistunut Marokossa lakimieheksi ja toiminut yrittäjänä liiketalouden alalla. Uuden kielen nopealle oppimiselle on vankka kielipohja: kotikielten arabian ja ranskan lisäksi englanti.\nHän aloitti saman tien suomen kielen ja kulttuurin opinnot, joiden jälkeen hakeutui Koulutuskeskus Salpaukseen kolme kuukautta kestävään, myyntiin ja asiakaspalveluun valmentavaan Työllisty palvelualoille -koulutukseen.\n– Eräänä päivänä Abdel astui kauppaan sisään ja kysyi töitä. Näin heti, että hänessä on asennetta, kauppias Sanna Saarinen kertoo.\nSbitti suorittaa Triossa opintoihin liittyvän, seitsemän kuukauden pituisen työharjoittelun. Hän tekee kaupan perustöitä, kuten laittaa tuotteita hyllyyn, tarkistaa päivämääriä, auttaa asiakkaita… Hänen mielestään ei ole vaikeita asioita, ja tarvittaessa apua saa työkavereilta.\nOPINNOT JA TYÖHARJOITTELU kaupassa ovat olleet samalla tehokas sisäänajo suomalaiseen yhteiskuntaan. Kaupassa on saanut kohdata suomalaisia laidasta laitaan, ja saanut myös työ- ja opiskelukavereita.\nMaahanmuuttajia työllistämällä kauppa kantaa yhteiskunnallista vastuuta, mutta se voi olla myös satsaus tulevaisuuteen. Hyvin perehdytetty, työssään viihtyvä ja suomen kielen päivä päivältä paremmin hallitseva tekijä saattaa olla jatkossa kaupan kantavia voimia. Koulutusta ja kielitaitoa kiireisellä, palvelualttiutta vaativalla alalla kuitenkin tarvitaan, kauppiaat Sanna ja Erkki Saarinen tietävät.\nKoulutuskeskukselle myönteisesti maahanmuuttajien työllistämiseen suhtautuvat kaupat ja muut yritykset ovat tärkeitä yhteistyökumppaneita. Harjoittelupaikat ovat koulutuksen ydintä, sillä arkinen työympäristö on paras foorumi kotoutumiselle ja käytännön kielitaidon oppimiselle.\n– Jos me emme anna heille harjoittelupaikkoja, miten he voivat ikinä työllistyäkään, Sanna Saarinen pohtii.\nElantonsa hankkiakseen Sbitti käy tällä hetkellä kahtena aamuna viikossa siivoamassa ennen kauppaan tuloa. Kun opiskelu ja työharjoittelu pian päättyvät, hän aikoo hankkia itselleen kaupan alalta työpaikan, josta saa elämiseen tarvittavan palkan.\nSanna Saarinen sanoo, että Abdel on hänen rekrytointilistallaan ehdottomana ykkösenä. – Juuri nyt en ikävä kyllä pysty häntä palkkaamaan, mutta toivon, että kollegat löytäisivät hänet!\nTEKSTI Sirpa Palokari / KUVA Johannes Wiehn\nLue koko juttu 22.8. ilmestyvästä Kehittyvästä kaupasta.\nSami ja Linda Riikola aloittavat kauppiaina K-Supermarket Eväskellarissa Savonlinnassa


Treeniä, traumoja ja trikoita: Juoksun jälkeen, on poutasää\nJuoksun jälkeen, on poutasää\nAlkuviikko meni kyllä uudelleen kävelyä opetellessa jalkojen ollessa niin kipeät puolimaratonista. Täytyy sanoa kuitenkin vielä viime viikkoisen masentelun jälkeen, että tein parhaan noin kovan juoksun tähän mennessä kuitenkin. Ei sattunut mihinkään niin, että olisi haitannut juoksua. Aikaisemmin näin on ollut lähes aina. Syksyistä maratonia en laske, kun siinä meni jalat vaan pökkelöiksi.\nMaanantai aamuna yritin sitkeästi lähteä töihin, vaikka olin aivan pihalla. Tuntui, että en olisi nukkunut kuin kaksi tuntia, vaikka todellisuudessa olin nukkunut enemmän. Kävelin päin seiniä, kun koitin nousta ylös ja totesin, että oman ja muiden turvallisuuden vuoksi jään kotiin... Nukuinkin sitten 12 tuntia. En meinannut herätä senkään jälkeen millään. Keitin kolmen kupin mutteripannullisen kahvia ja totesin, että jos en tällä herää, niin menen takaisin nukkumaan. Heräsin kuitenkin sen verran, että sain tehtyä vähän tekemättömiä kotitöitä taas, ennen kun lähdin Neurosoniciin ja hierottavaksi sen jälkeen.\nNyt olen testannut Neurosonicin kaikki kolme hoitomuotoa ja palauttava oli maanantaina loistava. Sen jälkeen hierontakaan ei tuntunut niin pahalta.\nTiistaina pääsin töihin, mutta jalat olivat edelleen melko höttöä. Lonkkien lihakset varsinkin. Töissä sai tietysti kuulla leikkimielistä pään aukomista "mitäs sitä on tullut tehtyä", kun kävelin niin hassusti :D Noh sitä se urheilu teettää. Illalla kävin uimassa kevyen kaksi kilometriä ja se tuntui niin hyvältä. Kylmäallas tuntui harvinaisen pahalta, mutta voin sanoa ihan rehellisesti että auttoi.\nKeskiviikkoaamuna pääsin huomattavasti kivuttomammin jo liikkeelle. Kauniin sään innoittamana lähdin myös pyöräilemään kevyesti töiden jälkeen. Ei ollut vaihtoehtoja, kun jalat eivät ottaneet yhtään kovempaa käyttöä kovin hyvällä. Ei se mitään oli mukavaa ja kävelin vielä reilun tunnin koiran kanssa pyöräilyn päälle. Koira ei ollut kauhean mielissään asiasta, laiska kun on.\nAuringonlasku keskiviikon kävelyllä\nTorstaina menin taas uimaan. Vähän kovempaa kuin tiistaina ja uin 400 m enemmän. Uinti tuntuu hyvältä taas, mikä on onni. Olen joutunut opettelemaan kaikissa kolmessa lajissa sen, että pitää osata mennä hiljaa, että voi mennä kovaa. Ja se alkaa löytymään. Nautin siitä tunteesta nykyään, kun vesi virtaa kivasti kroppaa pitkin ja vauhtikin tulee vähitellen rentouden myötä. Pyöräilessä ja juostessa nautin siitä fiiliksestä ja linnun laulusta, tuoksuista, kaikesta. Olen vihdoinkin päässyt siitä kiukkuisesta suorittamisesta, mitä koko elämäni on tuntunut olleen tähän asti. Hyödyllinen laji tämä triathlon, kun opettaa parhaimmillaan elämän hallintaakin :D\nPerjantaina olin vihdoin palautunut kokonaan, ainakin kellon mukaan. Tein päivän parin tunnin pyörätreenin pyöräilemällä kaverin luokse, missä sain munkkia ja simaa, että jaksoin pyöräillä takaisin. Hämmästytin itseni taas sillä, että vaikka koitan ajaa hiljaa, niin ajan silti melko kovaa. Meinaa vaan käydä niin, että alkaa nämä lähiseudun lenkit jäämään vähän lyhykäisiksi ja olen melko arka lähtemään kauemmaksi yksinäni.\nViikon pitkälle pyörälenkille lähtiessäni lauantaina olikin edessä se ongelma, että minne menisin. En jaksanut ajaa kolmatta kertaa taas Linnatuuleen. Jäi varmaan niin paha muisto vastatuuliajosta pari viikkoa sitten. Ajan neljässä tunnissa hissuksiin kuitenkin sen vähintään 90 km. Päätin hyödyntää mootoripyöräilystä tuttuja reittejä ja lähdin Otalammen suuntaan Selkin kautta. En vaan todellakaan muistanut, että siellä on niin mäkistä. Oikea jalka ei ollut selvästikään vielä ihan iskussa puolimaratonista, koska ensimmäisen tunnin se veti vaan kaikissa ylämäissä ihan pökkelöksi ja pohkeeseen sattui. Tuli sellainen olo, että olenko näin huonossa kunnossa, mutta jälkeenpäin reitin profiilia katsoessani totesin, että olihan siellä aikamoista nousua ollut. Olen vaan ollut vähän laiska lähtemään mäkisille reiteille, että taisi olla eniten nousua mitä olen tähän mennessä noussut :D\nOtalammen kohdilla aloin kaipailemaan kovasti kusiputkaa, mutta eihän siellä mitään yleistä vessaa tuntunut olevan. Juuri, kun olin luopua toivosta, kuulin nimeäni huudettavan ja sattuikin hauskasti, että tutut olivat huomanneet minut ja ihmettelivät mitä etsin. No siellä on nyt sitten paikka ja olen aina tervetullut :D Ihanaa!\nTämän onnekkaan pysähdyksen jälkeen taivas veti sen verran pilveen, että tuli aavistuksen viileä. Jatkoin Lepsämä kautta Klaukkalaan ja sieltä Palojoelle ja heitin vielä lenkin Nukarin ja Uudenkylän kautta kotiin. Sitten väsytti. Kylmyys vie voimat.\nEnsi lauantaina olisi tiedossa kuudentunnin lenkki. Haetaan seuraa tositarkoituksella sinne. Ei ehkä jaksa omaa seuraansa niin kauaa aina. En aja kovaa eli keskari max 25km/h. Helpompi näin niin ei tarvitse ajaa niin kauaksi, vaikka kuudessa tunnissa ehtii jo heittämään melekoisen lenkin. Reitistä ei mitään havaintoja, että senkin suhteen ideoita vastaanotetaan.\nTänään juoksin. Olikin yllättävän lämmin päivä, niin laitoin shortsit ja teepaidan ensimmäistä kertaa tälle vuodelle. Onnistuin vielä valitsemaan täydellisen hetken, että ei aurinko paistanut pilven takaa sen 105 minuutin aika ollenkaan. Olisin varmaan sulanut, kun ei ole tottunut sellaiseen lämpöön talven jäljitä. Oli ihan täydellinen juoksu. Ensimmäiset kilsat tuntui taas karmeilta, mutta siitä se lähti sitten rullaamaan. Taisi se puolimaran mittainen vauhtikestävyyslenkki viikko sitten tehdä ihan hyvää juoksuvauhdilleni. Loppumatkasta koin taas jonkun ahaa- elämyksen ja tajusin kunnolla mitä kaikkea se ponnistus vaatii. Nyt on kyllä taas perse hellänä, kun on käyttänyt sitä kunnolla. Aivan mahtavaa, että saan vihdoinkin käytettyä kunnolla lihaskapasiteettiani.\nNiin tosiaan, nythän oli vappu. Moneen vuoteen ei olla jaksettu juhlia sitä sen ihmeemmin. Lakkejakaan olla kaivettu naftaliinista aikoihin, jos ne ovat edes enää tallessa. Lauantaina sentään tyhjennetiin skumppapullo, popcornien ja Tenavat leffan seurana. Tänään korkattiin sitten grillikausi. Oli kyllä ihan hyvä setti. Ehkä sitä vielä joskus jaksaa.\nEnsi viikolla alkaakin sitten kovin kuukausi treeneissä ennen kesää. Laskin äkkiseltään, että treeniä saisi 18 h viikossa, jos vaan jaksan tehdä kaiken... Vähän epäilen, mutta ainahan sitä voi yrittää...\nLähettänyt Laura klo 21:40


Laulaja Erin paljastaa: Tässä asiassa olen paska - Uutiskunkku\nLaulaja Erin paljastaa: Tässä asiassa olen paska\nIhastuttava laulaja Erin Anttila, 43, paljasti Instagramin Stooreissa, missä asiassa hän on auttamattoman huono ja paska. Sanonnat, jotka ovat vertauskuvallisia keinoja ilmaista jotain aiheuttavat päänvaivaa.\nVideolla Erin kaivoi esiin vanhan sanonnan “ratsastaa aallon harjalla”.\n– Miks se on aallon harja? Ai niinku hevosen harja?!, Erin ihmetteli sanoja.\nJoskus sanonnasta muotoutuu oma versio, jolloin sen merkityskin muuttuu radikaalisti.\n– Ei se omena kauaa puusta putoo, Erin muistaa todenneensa joskus 2000-luvun vaihteessa.\nAlkuperäinen sanamuotohan kuuluu: ei se omena kauas puusta putoa.\nMiksi sanontojen kanssa on vaikeuksia? Yhdeksi syyksi Erin arveli kaksikielisyytensä.\nKuvakaappaus Erin Anttilan Instagram Tarinoista.\nKUVA: Instagram / Erin Anttila


Jari Sillanpää - 25-vuotisjuhlakonsertti - Sibeliustalo\nEtusivu > Tapahtumakalenteri > Jari Sillanpää – 25-vuotisjuhlakonsertti\nJari Sillanpää – 25-vuotisjuhlakonsertti\nKoronan tuomien haasteiden vuoksi Bridgehead Production Ltd on päättänyt siirtää kiertueen syksylle 2022.\nUusi esityspäivämäärä Sibeliustalossa on sunnuntai 6.11.2022 klo 19.\nJo ostetut liput käyvät sellaisenaan uudelle konserttipäivälle. Liput voi halutessaan palauttaa 31.12.2021 mennessä lippu.fi:n sivujen kautta.\nJarin ensilevy ”Jari Sillanpää”, joka ilmestyi vuonna 1996, on edelleen maamme myydyin levy. Viimeisin hitti ”Sinä ansaitset kultaa” oli radioissa vuoden 2015 soitetuin kappale ja Youtubessa sitä on kuunneltu yli 11 miljoonaa kertaa.\n”Yleisön edessä ja laulaessani olen onnellinen, kaipaan esiintymistä ja vuorovaikutusta ihmisten kanssa, mutta haluan kantaa vastuuni ja siirrämme konsertit, kunnes koronatilanne on parempi. Nyt mennään yleisön ja henkilökunnan terveys edellä. Usko tulevaisuuteen ja parempaan on vahva ja ensi vuonna lähden 25-vuotisjuhlakiertueelle, joka alkaa 4.3. Hyvinkääsalista ja päättyy 25.4. Helsingin Musiikkitaloon”, sanoo Sillanpää ja toivottaa kaikille jaksamista, kärsivällisyyttä ja hyvää vointia.\nKiertueen säestyksestä huolehtii monipuolinen juhlaorkesteri johtajanaan Petri Somer, Suomen huippunimien hovisäveltäjä, joka on tehnyt myös Jarin superhitin ”Sinä ansaitset kultaa”.\n”Olen saanut rinnalleni huipputiimin ja odotan juhlakiertuetta innoissani”, Jari sanoo ja toivottaa kaikki tervetulleeksi heittäytymään tunnelmien vietäväksi ja nauttimaan rennosta, monipuolisesta musiikillisesta iloittelusta!\nKonsertin kesto n. 2h 15min, sisältää väliajan.\nJärjestäjä: Bridgehead Production Ltd.\nla 23.10.2021 klo 19.00\n47 € / ryhmät (min. 20 hlöä)\n(sisältää lippu.fi:n palvelumaksun)


Elemis dynaaminen pinnoitusseerumi 30ml | Beautyshop.ie\nEtusivu / Ageless kauneus / Elemis Dynamic Resurfacing Serum 30ml\nTämä kliinisesti todistettu seerumi, jossa on neljä kukka-AHA: ta, selastiini ja patentoitu tri-entsyymitekniikka (GB2440117), tasoittaa ihon pintaa paljastaen upean ihon. Auttaa vähentämään huokosien ja ryppyjen muodostumista. * * Kliininen ja riippumaton tutkimus 2015. 30ml\nTämä kliinisesti todistettu seerumi, jossa on neljä kukka-AHA: ta, selastiini ja patentoitu tri-entsyymitekniikka (GB2440117), tasoittaa ihon pintaa paljastaen upean ihon. Auttaa vähentämään huokosien ja ryppyjen muodostumista. *\n* Kliiniset ja riippumattomat tutkimukset 2015.


tietokonetomografiaan valmistelu - Radiografia - Hoitajat.Net\nJanuary 14, 2007 in Radiografia\nEli auttakaa please opiskelijaa... Miten potilasta tulee valmistella ct-kuvaukseen? Vaatteet? Varjoaineet iv. vai p.o.? Sit vaan alustalle pitkäkseen eikä saa liikkua?\nNetistä ei oikein löydy enkä viitsis mennä terveyskeskuksen porukkaa häiritsemään kun ovat aina niin kiireisiä.\nHuomenna kirjastoon... ;)\nEipä potilaat sen kummempaa valmistelua kaipaa. Sairaalavaatteet päälle ja viggo (vähintään vihreä ja kyynärtaipeeseen) käpälään jos i.v. varjoainetta käytetään.\nJos p.o. varjoainetta käytetään, niin ne otetaan sitten jonkin aikaa aikaisemmin. RTG-osasto kyllä antaa ohjeet ennakkon.\nSitten potilas putkeen makaamaan ja vartin kuluttua viimeistään pois. Ei se CT-kuvaus kauaa kestä.\nGoogleta tietokonetomografia, potilasohje\nJotain löytyy, tiedä sitten onko apua 8)\nMä olen myös hyväksi havainnut laittaa yhdet jatkoletkut infuusioihin, ne kun välillä muuten tuppaa kiristeleen liikaa..\nMeilahden päivystys-ct:n henkilökunnan mukaan pitää olla vähintään valkoinen kyynärtaipeessa, kun kuvaavat hemipäitä varjoaineella?\nAi se on muuttunut valkoiseksi? Mulla on sitten vanhentunutta tietoa. No, kuulin tuossa joku aika sitten, että niille ei kelvannut kun potilaalla oli CV, piti laittaa viggo kuitenkin.\nterveyskeskuksen porukkaa häiritsemään\nMistä sellainen TK löytyy, jossa on CT-laite? Ihmettelen 8)\nOnko potilas mahdollisesti gravidi? Onko yliherkkyyksiä varjoaineille?\nKorut yms. pois kuvausalueelta (tekevät kuvaan artefaktaa).\nKyllä mäkin olen siinä käsityksessä, että vihreä riittäisi... Koskaan en oo nähny, että ne itse siellä valkoisen laittais, aina on ollu vihreä.\nTäälläpäin on myös ollut tapana diabeetikoille laittaa munuaissuojausta (mucomyst esim ja NaBic) ja huolehtia riittävästä nesteytyksestä noin muutenkin jos on varjoainetta ollut tarvetta käyttää. Sekä näissä CT-kuvauksissa että esim angiografioissa.\nAinahan päivystyskuvauksissa näitä ei ehdi, mutta elektiivisissä hyvinkin.\nTiedä sitten miten on käytössä muissa shp:ssä, kun olen kuullut että tämä on täällä kaakon kulmalla sairaalan omien nefrologien päätös/käsky.\nEi kelvannut infuusioporttikaan 8)\nMiks kyynärtaipeessa? Ja entäs jos se cv on laitettu dg:llä huonot suonet, perutaanko kuvaus jos ei löydy valkoista ränniä?\nJos on väärän värinen perifeerinen viggo niin sen vigon tilalle uitetaan vaijerilla vihreä.. :)\nTarinoita tosielämästä.. Tää on kyllä ihan Rtg- hoitajasta kiinni kuka minkäkinlaiseen suostuu laittamaan, kyllä vaaleanpunainenkin on joskus kelvannut.\nKiitosKiitosKiitos! Joo en siis ole harjoittelussa tällä hetkellä vaan kyseessä on kirjallinen työ. Lapsus oli siis tuo tk. Pitäneepä tutustua vielä netin ihmeelliseen maailmaan jos jotain irtois.\nMä en yleensä koskaan laita kanyylia kyynertaipeeseen, Mä säästän sen suonen näytteenottajalle. Ja kanyyli vetää yleensä paremmin kun se on jossain muualla kun taipeessa. En mä ainakaa näe mitään syytä, miks sen pitäs sile kyynertaipeessa olla. Ja aina on mun lähettämät potilaat kelvannu tt:hen. Ilmeisesti meidän sairaalassa ei olla niin nirsoja tän jutun suhteen.\nNo kun mullakin on ollu tapana aloittaa distaalisesti, jolloin tällainen superkanyloija ei ikinä ehdi kyynärtaipeeseen asti. Joten siksi vähän toi toive taipeesta ihmetyttää. Meillähän se ei haittaa missä nivelessä ne pillit on ku potilaat makaavat paikallaan kuitenkin.\nNo ne rtg-hoitajat on perustelleet sen "vähintään vihreä viggo taipeeseen" -vaatimuksen sillä, että sen varjoaineen täytyy livahtaa riittävän ripeästi verenkiertoon että se CT-kone ehtii ottamaan hyvät kuvat samalla kun se varjoaine leviää hyvin verenkierrossa. En mä sitä systeemiä ihan ymmärrä, mutta mä olen tällainen tyhmä säteetön hoitaja.\nJa kyllähän leikkurikin haluaa/on halunnut valkoisen vigon potilaan käpälään ennen saliin tuontia. :)\nTolla logiikalla mä en kyllä alkuunkaan ymmärrä sitä miksei CV:tä voisi käyttää varjoaineen antoon.. Mutta tutkimattomat ovat sädehoitajien tiet.. ;D\nMeillä vihreä viggo kyynärtaipeeseen on toiveena ollut.Kerran olen ollut mukana seuraamassa kun potilaalla oli vaaleanpunainen kanyyli periferiassa ja kävipä niin ettei se vetänyt varjoainetta riittävän hyvin (myös hyvin hauraat suonet) ja varjoaineet lojahti sitten kudoksiin...En tosin tiedä mitä käpälälle jatkossa tapahtui :-\nJa kyllähän leikkurikin haluaa/on halunnut valkoisen vigon potilaan käpälään ennen saliin tuontia. :D\nJa käytännössähän tämä tarkoittaa sitä että jotka oikeasti tarvisivat sen isomman pillin, ne tulevat jonkun huonosti vetävät lasten kanyylin kanssa. Ja ne jotka pärjäisivät pienemmälläkin tulevat iso ränni käpälässä.\nTolla logiikalla mä en kyllä alkuunkaan ymmärrä sitä miksei CV:tä voisi käyttää varjoaineen antoon.. Mutta tutkimattomat ovat sädehoitajien tiet.. :)\nYritän vastata tuohon viggokysymykseen, kun nyt tällainen "sädehoitaja" olen, korjatkaa joku viisaampi jos on korjattavaa... ;D\nToimintatapoja ja toiveita lähettäville yksiköille on varmasti monia, riippuvat tapauskohtaisesti röntgeosastosta / hoitajista / radiologista. Varjoaineen ruiskutus tapahtuu, riippuen kuvattavasta kohteesta ja kiinnostuksen kohteesta, joko manuaalisesti tai automaattiruiskulla.\nEsim. Pään TT varjoaineella (en puhu nyt TT-angiosta) kuvattaessa, yleensä käsinruiskutus riittää, koska viive jolla varjoainen ehtii päähän on aivoveriesteestä johtuen n1,5-2 minuuttia. Käsiruiskutuksessa riittää varmasti periferinenkin suoni ja jopa vaaleanpunainen viggo, mutta aika tiukkaa puristamista se on 50 millin ruiskulla (100ml paljon huonommin liikkuvaa ainetta kuin keittis) isompi viggo parempi.\nMuissa vartalon ja pään alueen tutkimuksissa käytetään automaattiruiskujaruiskua ja kuten joku jo mainitsikin, kun ruiskutetaan 2-4ml/s 100-200ml varjoainetta suoneen, riski perifeeristen suonten repeämisestä on suurempi. Tämän vuoksi toivotaan että viggo olisi kyynärtaipeessa ja vähintään vihreä, sairaalasta ja tutkimuksesta riippuen valkoinen.\nSe miksi CV ei käy( tämä on nyt osittain mutu tuntumaa ja omaa logiiggaa) on että kuvasarjojen optimaalinen ajoittaminen siihen hetkeen kun riittävä volyymi varjoainetta on kuvattavan alueen verisuonissa, perustuu varjoaineen ruiskuttamiseen riittävällä vauhdilla ja laskemalla missä ajassa aine on ehtinyt elimistössä haluttuun paikkaan.\nKyynärtaipeestahan matka vie pitempään kuin CV katetrin kautta. Helpompi ja järkevämpää laskea viive ruiskutuksesta aina samalla ajalla kuin arvailla kyynärtaipeen ja CV:n välistä eroa. Tässä saattaa olla myös joku muu syy, mikä, en tiedä mutta otan selvää hetimiten..\nMuuten esivalmisteluista, kuvattavan alueen metallit, napit, vetoketjut ym pois.\nVarjoainekuvauksessa ravinnotta ainakin 2 tuntia, vatsan alueen tutkimuksissa usein enemmänkin (nämäkin sairaala /tutkimuskohtaisia).\nLisäksi selvitä mahdolliset esijuotot ja tyhjennykset (vaihtelee sairaaloittain ja kuvausprotokollien mukaan).\nMunuaisten Krea arvon tulee olla selvitettynä.\nVarmista ettei naispotilas ole raskaana.\nMahdolliset allergiat, erityisesti Jodiallergia, tulee olla tiedossa ja mielellään perussairaudet( nämä yleensä ovatkin HYVÄSSÄ TT lähetteessä)\nEn nyt tiedä valaisiko tämä mitään vai oliko sekavaa höpinää, saa korjata ja kommentoida. Palailen itsekin äippälomalta töihin joten omakin asioiden kertaaminen on edessä :nauraa:\nSäteilijä, kerro vielä miten sitten menetellään kun sitä laskimopilliä ei saada sinne suositeltuun paikkaan? Meinaan kyllähän näitä tulee vastaan joskus joilla se v.pun. (20 gaugee) on sekin liikaa.\nVihreä kyynärtaipeeseen jos varjoainetta meinataan, on meillä ohje. Tosin välillä laittavat kyllä sielläkin sen, jossei alhaalla ole ehditty. Krea-arvoa kysyvät myös. Korut pois ja sitä rataa, mutta eipä noita päivystyksessä (ainakaan meillä) kauheasti ehdi tumpuloida. Melko lailla rutiinihomma siinä kun thorax-rtg:kin. Sitten jos varjoainetta pitää juoda, niin pullo ja ohjeet (juottoaika ja koska aloitetaan) tulee rtg:stä.\nKysäisin asiaa hieman viisaammalta ja tässä tulee vastaus.. Kaikki raajojen perifeeriset laskimot periaatteessa käy, kunhan ne vain kestävät 2ml tai enemmän/sekunti varjoainesyötön ja saadaan riittävän iso viggo..eli mielellään se vihree/valkonen. Jos mitään suonta ei löydy raajoista ja CV löytyy, sitäkin voidaan käyttää mutta tällöin on oltava ensiapuvalmius koska Jodivarjoaine menee niin vauhdikkaasti elintärkeisiin elimiin.\nEttä näin, jos jollain jotain lisättävää, olkaapa hyvät!\nJos mitään suonta ei löydy raajoista ja CV löytyy, sitäkin voidaan käyttää mutta tällöin on oltava ensiapuvalmius koska Jodivarjoaine menee niin vauhdikkaasti elintärkeisiin elimiin.\nKyllä se ensiapu/elvytysvalmius varmaan on (tai pitäisi ainakin olla) joka paikassa missä sairaita ihmisiä hoidellaan, ja varsinkin jos potilaalle IV-reittiä jotain annetaan..\nKiitos muuten sulle tosi tyhjentävistä vastauksista!\nMeiltä lähti just yksi potilas tt-tutkimukseen. Laitettiin lähtiessa vihreä viggo-kädenselkään. Tuli kipakka puhelu röntgenistä, että viggo pitää olla kyynärtaipeessa.\nHiukka kiukutti. Miksi meidän pitää palvella rönteniä? Sinne tulee ihmisiä suora kotoa/vanhainkodeista ilman viggoa. Miksi vuodeosaston pitää laittaa viggo erikseen? Meillä kun potilailla yleensä on se punainen/sininen viggo käytössä.\nLaittakoon rtg mieleisesä vigon mieleiseensä paikkaan..


Eräässä ravintolassa, Kemijärvellä, oli naisten WC:n käyttäjiä ohjeistettu oheisella kuvalla, ja siinä oli myös ohjeteksti (venäjäksi).\nKuva ei onnistunut kovin hyvin ja teksti ei juuri ollenkaan.\nHäveliäisyydestä johtuen en kehdannut ottaa siellä kopissa kuin yhden kuvan! ;D\nLähettänyt Fanniilo klo 12.35 Ei kommentteja:\nTunnisteet: asiakaspalvelua, elämän ohjeet, tilannekomiikka, tositarina\nfanniilo.com / skannattu kuva\n"Jos te perkeleet aiotte tappaa toisenne,menkää ulos sain just siivottua. "\n"Se on niin, koska minä sanon niin!" ja "Jos putoat siitä keinusta ja katkaiset niskasi, et pääse kanssani kauppaan!"\n"Kun olet minun ikäiseni, ymmärrät kyllä!\nLähettänyt Fanniilo klo 11.00 Ei kommentteja:\nTunnisteet: elämän ohjeet, lainaus, lapset, perhe, sp-viestit


Husqvarna 545FR raivaussaha | Lakeuden Kone\nHinta 695,00 € 879,00 €\nLisäerä monitoimiraivuria pilkkahintaan!\nSisältää kaiken tarvittavan niin kiinteistö- kuin metsätöihinkin.\nHusqvarna 545FR-raivaussahassa on kaikki, mitä raivaustyössä tarvitset:\nsiimapää, vesakkoterä ja metsänraivausterä suojineen.\nJoustavienkäyttöominaisuuksiensa vuoksi malli soveltuu hyvin käyttäjille, jotka tarvitsevat tehokkaan ja monipuolisen koneen.\nSuorituskykyinen X-Torq®-moottori vähentää päästöjä ja polttoaineenkulutusta.


Näytä kirjoitukset - cryptic\nViestit - cryptic\n« : 31.12.2011, 12:37:16 »\n« : 30.12.2011, 19:33:18 »\nHei mites Kuubasta muuten löytyy ATMmiä?. Esim. Holguinista tahi siitä lähiympäristöstä. Vai pitääkö säätää kääshin kanssa....\n« : 29.12.2011, 19:49:48 »\nnoniin, nyt olis lennot Kuubaan, Holguiniin tilattu rinkka esiin ja reissuun!.\n« : 18.12.2011, 18:50:16 »\nHei tuli nyt yhtäkkiä mieleeni, että mites tuo viisumijuttu nyt sitten menee. Eli jaetaanko lentokoneessa viisumilaput jotka täytetään lennon aikana (kuten Afrikkaan, Aasiaan tai Indonesiaan mennessä) vai täytyykö tosiaan postittaa passit suurlähetystöön viisumia varten??.\n« : 31.08.2011, 16:54:39 »\nViime vuonna olin Balilla syys-lokakuun vaihteen, siis kuukauden yhteensä. Sää oli lämmin ja aurinkoinen, vaikkakin windy season eli tuulinen kausi oli alkamaisillaan, eli surffaamaan ei juurikaan päässyt huonojen aaltojen takia. Parina päivänä satoi ja nekin lokakuussa viimeisinä päivinä ennen lähtöä takaisin koto-Suomeen.\n« : 11.08.2011, 20:37:11 »\nkiitoksia kovasti näistä tiedoista tähän mennessä, kyselen lisää jos mieleen tulee =) nyt vaan käännyttämään äitylin päätä, että saa maistaa reppureissaajan elämää. Tai sanoihan hän minulle, että hoida sä järjestelyt, luotan suhun koska olet mailmaa kiertänyt ja toki voi olla että reissun suunta vaihtuu vielä. katsotaan.\nJa toki jos joku toinenkin on lähdössä tammikuussa Kuubaan niin ilmoitelkaa ihmeessä!.\nVäli-Amerikka ja Karibia / kysymyksiä Kuubasta\n« : 08.08.2011, 21:10:36 »\nOlen lähdössä tammikuussa 2012 äitini kanssa Kuubaan ihan vaan pariksi viikoksi. Osaakos kukaan sanoa ja neuvoa millainen sää siellä on tammikuussa?. Miten kannattaa majoittua?. Hotelli vai perhemajoitus?. Entä miten tällainen perhemajoitus toimii?. Millaiset kulkuyhteydet, eli kerkeääkö parissa viikossa Havannasta Santiago de Cubaan ja takaisin?. Tässä nyt ensin alkuun, ja tosiaan äitini kanssa olen lähdössä ja hän sanoi heti että mikään torakkainen ja lutikkainen majatalo ei kelpaa vaan täytyy olla hotelli vaikka halvempikin ellainen. Mutta jos kuitenkin saisin suostuteltua äitini perhemajoitukseen kun saisin vähän faktoja tiskiin =) kiitos näin etukäteen, kaikki ohjeet ja neuvot ja mielipiteet otetaan vastaan!.\nViesti ja sen vastaukset siirretty ketjuun. Heloriina/mode\nAasia / Vs: Vesikauhuepidemia Balilla\n« : 17.10.2010, 12:33:56 »\nhmmm... juuri eilen tulin Balilta suomeen enkä kyllä kuukauden aikana siellä kuullut sanaakaan mistään vesikauhuepidemiasta puhumattakaan että olisin nähnyt vesikauhuisia eläimiä tai ihmisiä... mediatrikki ehkäpä, kuten niin moni muukin ''pelottava'' ja ''kuolemaan johtava'' tauti ja ne kulkukoirat oli tosi rauhallisia, eivät paljoo tulleet räyhäämään. ja ihan ympäri Balia kiertelin, että en nyt puhu vain yhdestä paikasta.\nLentomatkustus / Vs: Air Asia maksaminen?\n« : 03.09.2010, 12:00:39 »\nOstin juuri tiistaina lennon Bangkokista Balille Air Asian sivulta, ja ainakin S-pankin electron kävi maksuvälineeksi... minulla kun ei luottokorttia edes ole!. ja jos sivusto lyö erroria, silloin sivu on ollut liian kauan auki, eli se on lyöty lukkoon tietoturvasyistä. kannattaa silloin yrittää uudestaan vähän reippaamalla tahdilla\n« : 25.08.2010, 22:43:46 »\nolen lähdössä Balille, eli Indonesiaan tuossa vajaa kuukauden päästä. soitin tähän meidän paikalliseen arvauskeskukseen matkailijoiden rokotusneuvontaan, että mitä tarvitaan. täti langan päässä sanoi että japanin aivokuumeeseen suositellaan rokotusta, mutta ei ole pakollinen. ''voit siis ihan itse päättää''. eli minä lähden ilman tuon sortin rokotusta, sekä ilman malariakuuria.\n« : 25.08.2010, 15:19:28 »\nKiitos vastauksesta nyt ehkä vähän rauhallisemmin mielin tässä odottelen lähtöä\n« : 25.08.2010, 15:01:31 »\nLennot HEL-BKK-HEL buukattu, molemmilla, meno- ja paluulennoilla on välilasku Amsterdamissa Schipolin kentällä... menolennolla koneenvaihtoaika tunti ja 15 minuuttia ja paluulennolla tunti ja 20 minuuttia... menolennolla ainakin saapuminen ja lahtö on terminaali 2:sta, että kai maar siinä kerkeää Bangkokin koneeseen kun juosten menee?. täytyy vaan toivoa, ettei HEL-AMS lento ole kovin pahasti myöhässä.\nMatkaseuraa / Vs: Kambodza syyskuu 2010\n« : 19.08.2010, 10:24:35 »\nsiitä ei ole sen tarkempia suunnitelmia, varmaan vuokrataan auto tai kakspyöränen ja liikutaan sillä ympäri saarta. Ubudin kylä on yksi ehdoton!.\n« : 18.08.2010, 16:08:07 »\nnoniin, eli miiru78 kyllä samaa vauhtia voit aasiaan lähteä, yhden kaverin täältä nappasinkin jo mukaan. eli lähtö 19.9, ollaan muutama yö Bangkokissa, siitä sitten Balille ja siellä ollaan se pari kolme viikkoa ja lennän yksin takaisin Bangkokiin josta lento Suomeen lähtee 15.10. Tämä reissukaveri jatkaa matkaansa ilmeisesti Malesiaan =)\n« : 07.08.2010, 15:14:34 »\nolen etsinyt hakukoneiden kautta, eli ebookers, kilroy, supersaver, travellink, vertaa.fi jne sekä suoraan lentoyhtiöiden sivuilta, mm. air asia, silk air, tiger air jnejne aasian sisäisiltä lentolafkoilta mutta en kyllä ole löytänyt nuin halpaa. matkustuspäivä olisi 21.9, koska 20.9 päivällä saavun Bangkokiin ja olen siellä sen ensimmäisen yön. no mutta ei tässä nyt vielä mikään kauhia kiire ole sen BKK-DPS-BKK lipun kanssa\n« : 06.08.2010, 22:19:44 »\nen sitten millään tajua mistä ihmeestä oot noin halvan lennon napannu O.o kun ite en löydä millään yhdensuuntaista tuohon hintaan... mutta odottelen tässä juurikin jos hinnat putois lähempänä lähtöpäivää ja jos ei, niin sitten maksetaan kalliisti ja menopaluun otan itse, pääsee sieltä sitten poiskin ilman turhia säätöjä...\n« : 05.08.2010, 21:57:34 »\ntai sitten Bangkokista pariksi viikoksi sinne Kambodzaan, katsotaan katsotaan\n« : 05.08.2010, 11:43:18 »\nnoniin nyt on kans varattu liput HEL-BKK-HEL, täytyy tässä kyttäillä jos lähempänä lähtöpäivää irtoaisi halvalla liput BKK-DPS-BKK tai Denpasarin sijasta Medan, nyt kun ovat vielä aika kalliita...Katsotaan katsotaan\nLentomatkustus / Vs: KLM, SAS vai Lufthansa?\n« : 04.08.2010, 20:57:48 »\nKLM:ssä on ainakin parhaat kasvisruuat jos niitä ruvetaan vertailemaan itse varasin juuri hel-bkk-hel lennon KLM:ltä\n« : 02.08.2010, 20:21:25 »\nhyvä jos on paikallisia lentoyhtiöitä, lähinnä sitä mietein mitä kautta halvemmalla saa lennon suomesta indonesiaan. singapore ei kyllä kuulu matkasuunnitelmaan, ainoastaan jos lento sinne on halpa ja siitä suoraan sumatran puolelle halvalla


Pelikone, n. 1000egee | AfterDawnin keskustelualueet\nEli nyt vois harkita pelikoneen kasausta, BF3 pitäis pyöriä korkeilla resoilla (Jos tolla tonnilla saa semmosen koneen) kasata voin itse, en omista MITÄÄN osia, eli ihan alusta alettais rakentaan. En varmaan aio ylikellottaa. Voi olla että asiantuntijat laittaa kaiken uusiksi mutta tässä mitä oon Jimm's:sistä koonnut kasaan:\nKori: Core 1000, mATX-kotelo, musta. (Halvin koska sitte jää rahaa muuhun)\nEmo: Z77 Pro4, LGA1155, Intel Z77, DDR3, ATX\nProssu: Core i5 2500K, LGA1155, 3.3 GHz, 6MB\nKovalevy: 1TB Caviar Green, 3.5", IntelliPower, 64MB, Sata3\nVirtalähe: 560W, LC6560 v2.3, Silent Giant Green Power Edition, 80 Plus Bronze\nNäytönohjain: NVIDIA GeForce GTX 660 DirectCu II, 2GB GDDR5, 2xDVI/HDMI/DP, PCI-E 3.0 + MOH Warfighter\nOptinen asema: AD7800H Optiarc 7800H Slim, SATA, Slot-in, bulk, musta\nÄänikortti: Sound Blaster X-FI Xtreme Gamer 7.1 äänikortti, PCI, retail\nRAM: 12GB (3x4GB) Sniper, DDR3 1600MHz, 9-9-9-24, 1.5V\nNyt kun katon tota koria niin se on mATX, onko se liian pieni?\nJa tohon vielä Windows 7 (Ei nyt lasketa sen hintaa mukaan) ja ehkä joku SSD muisti, mutta eikös se ole vaan sitä varten että ohjelmat käynnistyy nopeammin? (PLEASE, en tiedä koneen rakennuksesta mitään, mulla on nyt joku HP Pavilion dv7 joka pystyy ihme kyllä esim. Mw2 ja Mw3 ja Fallout New Vegasia 1600 x jtn High grafuilla pyörittämään ) Huomasin että noissa osissa ei nyt lue merkkiä tossa niin voin ne kertoa erikseen jos tarvitsee. Kiitos jo etukäteen avusta, tulee TODELLA tarpeeseen!\nKotelos ei sovi emolevyys.\nProssu ok mutta mielummi ottasi Ivy Bridgee, eli tämän: http://www.jimms.fi/tuote/BX80637I53570K\nKiintolevys o huono pelien tallennuspaikkana.\nÄänikorttia et tarvi erikseen, emossa on integroituna.\nPoweri huonoo merkkiä. XFX 550W mielummi, luotettava.\nMm, kasasin ny tos ku ehin nii kokonaa uusiks:\nParempi prossu, näytönohjain, kotelo sopii emolevyys, parempi virtalähde, ja kovalevy, sekä muisti. 12Gb varsinkin 3x4gb kammal turha. 2x tuulettimet koska kotelossa ei ole mukana, pistä vaikka 1 etee ja 1 taakse. Bäfä pyörii tapissa.\nJos haluat SSD-levyn mukaan nii vaiha näyttis johki näist: http://www.jimms.fi/tuote/GTX660-DC2O-2GD5-MOH\ntai http://www.jimms.fi/tuote/GV-R787OC-2GD (HD7870 parempi vaihtoehto).\nSSD levy: http://www.jimms.fi/tuote/MZ-7TD120BW\nTai jos haluat pitää GTX 660 Ti SSD:n kanssa niin hinta on n. 1100e paikkeil.\nSiis meinaatko että kiintolevyt yleisesti vai tuo minun valitsemani on huono pelien tallennukseen? Mutta eikös G.Skill:in 8Gb Dual Kit Ripjaws 1600Mhz RAM olisi parempi (Mulla logiikkana on se että mekahertsit suuremmat ),ja kun se maksaa vain 6e enemmän? Kumpi noista: AMD Radeon HD 7870 vai GeForce GTX 660 Ti on parempi, kattelin jotain videoita toisessa oli Battlefield 3 (Gtx 660 oli pari FPS:sää parempi), toisessa Crysis (Molemmat oli tasavertaisia) eli kannattaako kumpi hankkia? Ja onko toi SSD ulkoinen vai ei kun näyttää että olis ulkoinen?\nSiis meinaatko että kiintolevyt yleisesti vai tuo minun valitsemani on huono pelien tallennukseen? Mutta eikös G.Skill:in 8Gb Dual Kit Ripjaws 1600Mhz RAM olisi parempi (Mulla logiikkana on se että mekahertsit suuremmat ),ja kun se maksaa vain 6e enemmän? Kumpi noista: AMD Radeon HD 7870 vai GeForce GTX 660 Ti on parempi, kattelin jotain videoita toisessa oli Battlefield 3 (Gtx 660 oli pari FPS:sää parempi), toisessa Crysis (Molemmat oli tasavertaisia) eli kannattaako kumpi hankkia? Ja onko toi SSD ulkoinen vai ei kun näyttää että olis ulkoinen?Laajenna...\nNo se on lähinnä kummasta tykkäät enemmän, Nvidia vai AMD. Molemmilla on plussansa ja miinuksensa, esim AMD on multimonitori tekniikassa pidemmällä kuin Nvidia, Nvidia taas stereoskooppisessa 3D kuvassa / peli/ videomoottorissa. Jollet kumpaakaa näe itelles isona plussana nii eipä sillä väliä kumman otat .\nJa siis toi green sarjan kovalevy on huono peleille koska siinä on virransäästö tilat ja pyörii vain 5900rpm = hidas verrattuna tohon caviar blue. SSD on ihan sisäinen ja tällä hetkellä luotettava merkki. Normaali kone ei hyödy muistin nopeuden erosta, kannattaa vaa aina ottaa halvin siitä kapasiteetista mitä tarvitsee, 8Gb riittää pelikäyttöön.\nTäs uusiks pistetty paketti:\nParempi kotelo, SSD levy mukana ei oikee muuta eroa. Näyttiksen voit vaihtaa HD7870:nki jos haluat. Tolla emolevyllä saa 4,0Ghz asti kellotettua ilman ongelmia, vaikkei "kellotusemo" olekkaan.\nToi paketti näyttää tosi hyvältä. Mutta mulle on vielä epäselvää että mihin sitä SSD muistia tarvitaan, meenekö siihen se Windows 7 ja tällaiset? Kun sehän ei ole pakollinen, vai onko?\nToi paketti näyttää tosi hyvältä. Mutta mulle on vielä epäselvää että mihin sitä SSD muistia tarvitaan, meenekö siihen se Windows 7 ja tällaiset? Kun sehän ei ole pakollinen, vai onko?Laajenna...\nSe on selkeesti nopeempi ku kovo. Windows 7 menee. Ei oo pakollinen.\nGoogle SSD hyödyt kertoo lisää. Tätä kysytään jopa useemmin ku muistien kellotaajuuksia.\nGoogle SSD hyödyt kertoo lisää. Tätä kysytään jopa useemmin ku muistien kellotaajuuksia.Laajenna...\nOk, kiitos tiedosta! Nyt vaan sitte kahtoo jos myis tän läppärin ja haalis noi osat kasaan.\nSystemastoressa näyttää olevan osat jonkunverran halvempia, taidan sieltä tilata. Siellä ei ole tota Define R3 koteloa, niin meneekö toi AsRock Pro3 emo tähän koteloon: http://www.systemastore.fi/product_info.php?products_id=41289 ? Tossa kun on toi linkki ''katso tarkemmat tiedot'' niin siellä sivulla lukee että koko on: micro-ATX, ATX. Niin ja systemassa olis 1,5Tb kovalevy 7 euroo enemmän kuin 1Tb, ero niissä on hakuaika; onko sillä jotain suurta vaikutusta? Esim. en oo nyt ostamassa SSD:eetä, käynnistyykö Windows/pelit/ohjelmat 1,5Tb kovalevyllä sitte HUOMATTAVASTI hitaammin kuin 1Tb kovalevyllä?\nSystemastoressa näyttää olevan osat jonkunverran halvempia, taidan sieltä tilata. Siellä ei ole tota Define R3 koteloa, niin meneekö toi AsRock Pro3 emo tähän koteloon: http://www.systemastore.fi/product_info.php?products_id=41289 ? Tossa kun on toi linkki ''katso tarkemmat tiedot'' niin siellä sivulla lukee että koko on: micro-ATX, ATX. Niin ja systemassa olis 1,5Tb kovalevy 7 euroo enemmän kuin 1Tb, ero niissä on hakuaika; onko sillä jotain suurta vaikutusta? Esim. en oo nyt ostamassa SSD:eetä, käynnistyykö Windows/pelit/ohjelmat 1,5Tb kovalevyllä sitte HUOMATTAVASTI hitaammin kuin 1Tb kovalevyllä?Laajenna...\njos se on 5900rpm niin ei kannata ottaa, 7200 rpm on ainoo järkevä nopeus kovolle jossa säilytetää pelejä.\nJa kyllä tuo emo toho koppaa menee.\nJa kyllä tuo emo toho koppaa menee.Laajenna...\nhttp://www.systemastore.fi/product_info.php?cPath=1_15_529&products_id=51414 Toi on siis 7200rpm, SATA3, ja sama hakuaika (mikä se sitte onkaa) kuin 1Tb kovalevyssä, eli toi on ihan järkevä, vai?\nhttp://www.systemastore.fi/product_info.php?cPath=1_15_529&products_id=51414 Toi on siis 7200rpm, SATA3, ja sama hakuaika (mikä se sitte onkaa) kuin 1Tb kovalevyssä, eli toi on ihan järkevä, vai?Laajenna...\nSaatavuus 0. Ota toi http://www.systemastore.fi/product_info.php?cPath=1_15_529&products_id=57669\nSaatavuus 0. Ota toi http://www.systemastore.fi/product_info.php?cPath=1_15_529&products_id=57669Laajenna...\nTossa nyt voi olla ehkä vähän liikaa tilaa, mutta entäs toi: http://www.systemastore.fi/product_info.php?cPath=1_15_529&products_id=49756\nTossa nyt voi olla ehkä vähän liikaa tilaa, mutta entäs toi: http://www.systemastore.fi/product_info.php?cPath=1_15_529&products_id=49756Laajenna...\nTAKUUAIKA 1 V\nToi kertoo jo jotain.\nEli ota vaan toi 1Tb Seagate Spinpointti mikä aiemmin mainittiin.\nEli ota vaan toi 1Tb Seagate Spinpointti mikä aiemmin mainittiin.Laajenna...\nNiin no, tossa Spinpointissa ei puhuta takuusta mitään ._. Kyllä mä jonkun tommosen yhen terabittisen otan sitte kun en tarvii niinkään paljoa tilaa.\nJoo nyt päädyin siihe tulokseen että toi tulee koteloksi: http://www.systemastore.fi/product_info.php?products_id=53455 Mutta siis jos en aio kellottaa prosessoria (ehkä takuuajan ulkopuolella), niin tarviinko sille jäähdyttimen?Laajenna...\nTarvii, http://www.systemastore.fi/product_info.php?cPath=1_13_177&products_id=74600 tässä hyvä cooleri 2 tuulettimella. Jimmsistä ton sais n. 40eLaajenna...\nAloittajalle sen verran, että jos päädyt itse kokoamaan niin lue manuaalit tarkkaan, muistien paikat jotta dual-channel yms. Ja tippa pii-/hopeatahnaa prossun ja jäähyn väliin!Laajenna...\nJoo hogasin kyllä että ei siitä mitään tule jos ite yritän tällasta vehjettä alkaa kasaamaan, ikääkin on vasta 14 vuotta. Ja SystemaStoressa kasaus on vain 30 egee ilman wintowssin asennusta, niin luulisin että se nyt sentään onnistuu Eli en siis hommaa rosessorin jäähyä vielä.\nJoo hogasin kyllä että ei siitä mitään tule jos ite yritän tällasta vehjettä alkaa kasaamaan, ikääkin on vasta 14 vuotta. Ja SystemaStoressa kasaus on vain 30 egee ilman wintowssin asennusta, niin luulisin että se nyt sentään onnistuu Eli en siis hommaa rosessorin jäähyä vielä.Laajenna...\nJa katsohan, jos SystemaStoresta tilaat tai mistä tahansa muualtakin, että ostat nimenomaan boxed-mallin, eli tämän. Älä erehdy halvempaan tray-malliin, eli tähän. Siinä halvemmassa ei nimittäin tule boksijäähyä mukana.\nJa katsohan, jos SystemaStoresta tilaat tai mistä tahansa muualtakin, että ostat nimenomaan boxed-mallin, eli tämän. Älä erehdy halvempaan tray-malliin, eli tähän. Siinä halvemmassa ei nimittäin tule boksijäähyä mukana.Laajenna...\nJepjep, just tota oon kattonukkin.


Tallinmäki–Virojoki-tie, Hamina, Virolahti : Museotien hoito- ja ylläpitosuunnitelma - Doria\nTallinmäki–Virojoki-tie, Hamina, Virolahti : Museotien hoito- ja ylläpitosuunnitelma\nPiltz, Martti; Soosalu, Laura (2015)\nRaportteja 60 2015.pdf (10.94Mt)\nTallinmäki ̶ Virojoki-museotie sijaitsee Haminan ja Virolahden kunnissa. Museotiejakson pituus on noin 35 kilometriä. Museotieksi poikkeuksellisesti tie 3513 (Tallinmäki ̶ Virojoki) on koko pituudeltaan museotie. Se on osa Suurta Rantatietä, joka johtaa Turusta historiallisesti Viipuriin, nykyisin Vaalimaalle. Suuren Rantatien historia ulottuu Turun lähiympäristössä jopa 800-luvulle saakka. Viipurin linnan rakentamisen aloittaminen vuonna 1293 on ollut ajankohta, jolloin yhtenäistä maakulkureittiä Ruotsin itärajan rajalinnaan on tarvittu. Tie on syntynyt valtakunnalliseksi maantieksi hallinnollisista ja sotilaallisista tarpeista.\nSuuri Rantatie on yksi harvoista Suomen historiallisista teistä, jotka on inventoitu. Tallinmäki ̶ Virojoki-museotie on säilynyt linjaukseltaan ja korkeussuhteiltaan melko samanlaisena, mitä se on ollut 1700-luvulla. Tie kaartelee laajoja maanviljelysmaisemia, mutta sen varrella on myös metsäisiä jaksoja. Tallinmäki ̶ Virojoki-tie on liitetty Liikenneviraston (silloin Tie- ja vesirakennuslaitoksen) museokohdekokoelmaan vuonna 1982 ensimmäisten kohteiden joukossa. Liikenneviraston museokohdekokoelmassa Tallinmäki ̶ Virojoki-museotie edustaa kokoelmapolitiikassa mainittua tieliikennehistoriallista ajanjaksoa, ”Tien varhaisvaiheet 800-1400-luvulla, Jaakko Teitin luettelon keskiaikaiset tiet”. Museotie kuuluu Museoviraston valtakunnallisesti merkittävien rakennettujen kulttuuriympäristöjen luetteloon (RKY) osana Suurta Rantatietä.\nTallinmäki ̶ Virojoki-museotiejakso on ollut vuoteen 1966 osana valtatietä 7. On luonnollista, että noin 800 vuotta vanhoja tien tunnusmerkkejä ei enää löydy. Tie on säilynyt museointihetkensä (1982) asussa melko hyvin. Autoliikenteen vaatimukset ovat muokanneet tietä 1930-luvulta alkaen. Tiehen keskeisesti liittyy edelleenkin havaittava sotilaallinen rakennelma, Salpa-linja, mikä jatkaa tien syntyhistorian perinnettä. Museokohdekokoelmassa Tallinmäki ̶ Virojoki-museotien keskeinen arvo on sen ajallinen ja ilmiöllinen kerrostuneisuus. Tallinmäki ̶ Virojoki-museotien kunto on museaalisesta näkökulmasta hyvä. Myös tien ympäristö vastaa historiallista arvoa.\nMuseokohteena Tallinmäki ̶ Virojoki-tie on helposti saavutettava ja helposti löytyvä. Maisemallisesti kohde on merkittävä, koska tien linjaus ja mäkisyys sekä maa- ja metsätalousmaisema ovat säilyneet toisiaan täydentävänä kokonaisuutena. Erikoisuutena ovat 1900-luvun alussa rakennetut kivisillat. Niiden kunnon tarkkailu ja kunnossapito ovat tien historialliselle arvolle tärkeitä.\nMuseotien opastaulut ovat uusia ja siistissä kunnossa. Hoito- ja ylläpitosuunnitelmassa esitetään yhtä lisätaulua Klamilan kylään perusteella, että sillä kohdalla on säilynyt tien alkuperäistä linjausta muutaman sadan metrin matkalla maantienä. Klamilan kaupan ja kylätalon pihan kulmasta lähtee ja palaa myöhemmin museotielle (3513) Uuno Klamin tie, jonka tienumero on 14709.\nHoito- ja ylläpitosuunnitelman tavoitteena on säilyttää Tallinmäki ̶ Virojoki-tie todisteena Suomen teiden varhaisvaiheista kerrostuneena valtatieksi vuosina 1938-1966. Tien säilyneisyys museointihetken (1982) asussa edellyttää hienovaraisia toimenpiteitä, joissa erityisesti otetaan huomioon tien liittyminen ympäristöönsä. Toimenpiteillä pyritään korostamaan tien ja sen ympäristön tulkittavuutta. Suunnitelmassa on esitetty toimenpiteitä tien ja sen lähiympäristön kehittämiseksi ja hoitamiseksi sekä tienpitäjän että maanomistajien näkökulmasta.\nSuunnitelma sisältää alueurakkaan sisällytettävät tieympäristön hoitotoimenpiteet sekä pitkän aikavälin tavoitteena kohteen ympäristön kunnostustoimenpiteitä ja suuntaviivoja tien mahdolliselle korjaukselle.


X.A.N.A on tekoäly, joka yrittää päästä ulos supertietokoneesta ja vallata maailman. X.A.N.A oli alun perin Franz Hopperin luoma Multiagenttijärjestelmä, jonka hän nimesi X.A.N.A:ksi. Ohjelmassa oli kuitenkin bugi, jonka vuoksi Franz menetti sen hallinnan ja X.A.N.A:sta tuli paha. Xana pystyy vaikuttamaan ulkomaailmaan Lyokon tornien kautta. Xana yrittää myös saada Aelitan muistista Lyokon avaimet ja päästä supertietokoneesta. Aelita kuolee, jos Xana saa kaiken muistin. Xanan aseena ovat hirviöt, kuten blokki, tarantella, megatankki, kankrella, rapu, manta, herhiläinen, matelija, ja meduusa, joita vastaan Lyokosoturit taistelevat Lyokossa. Meduusa varastaa Aelitan muistia käyttämällä Xanan luomia lonkeroita, joilla se saa Aelitan X.A.N.A:n valtaan Lyokossa. Myöhemmin mukaan tulee muitakin hirviöitä. William oli yksi X.A.N.A:n pahimmista aseista, kunnes se menetti hänet. Viides sektori on X.A.N.A:n koti. X.A.N.A kuitenkin tuhottiin lopulta jaksossa 94. X.A.N.A.n aktivoima torni on punainen.\nFranz Hopperin koko nimi on Waldo Franz Schaeffer. Hän on Aelitan isä, joka on luonut Lyokon. Lyokosoturit yrittävät hakea joskus viidenneltä sektorilta käyttöliittymästä lisää tietoa hänestä ja X.A.N.A.:sta. Franz loi X.A.N.A.:n, mutta hän menetti sen hallinnan, jolloin hän ei enää mahtanut X.A.N.A:lle mitään. Jeremy, Yumi, Aelita, Odd ja Ulrich yrittävät etsiä tietoa Aelitan isästä viidennestä sektorista. Jaksossa "väärissä käsissä" on paljastunut että Hopper on vaimonsa Anthean tyttönimi kun Aelita muutti isänsä kanssa Kadicin koulun lähettyville Franz halusi aloittaa ihan alusta kun Franz on Waldon keskimmäinen nimi jolloin tuli Franz Hooper ja hän ollut ennen Susan Hertzia fysiikan opettaja. Franz Hopper kuolee jaksossa Viimeiseen pisaraan\nSuomenkielinen ääninäyttelijä: Arto Nieminen\nCLE näyttelijä: Hugues Massinat\nPerhe: Isä Jean-Pierre Delmas (Kadicin koulun rehtori) äidistä ei tietoa.\n14-vuotias Sissi on rehtorin tytär. Hän on ihastunut Ulrichiin ja yrittää saada kaikin keinoin Ulrichin omakseen, mutta ei ikinä onnistu. Sissi yrittää myös päästä porukkaan mukaan, mutta tämäkään ei onnistu. Sissi on myös suudellut Ulrichia kaksi kertaa. Hän on ollut kerran Hopperin hallinnassa ja antanut heille tietoja Hopperista. Hän sai Lyokosotureiden salaisuuden selville viimeisessä jaksossa, mutta unohti sen viimeisen aikahypyn jälkeen\nSuomenkielinen ääninäyttelijä: Tiiamari Mikkola\nCLE näyttelijä: Clemency Haynes\nJim Morales on Kadicin koulun liikunnanopettaja. Jim on ollut monessa työpaikassa, esimerkiksi Salaisessa palvelussa. Jos häneltä kysyy jotakin hänen nuoruuteensa liittyvää, hän sanoo: "En halua puhua siitä" (Ellei ole kyse hänen skeittaamistaidoistaan, mutta sille ei löydy yleensä aikaa). Jimistä tulee osa Lyokosotureista jaksossa Koodi: Maa, mutta unohtaa kaiken aikahypyn jälkeen. Jim sai työpaikan takaisin jaksossa: Koodi: Maa. Jim on myös näytellyt "Paco, diskon kuningas"-elokuvassa. Odd tykkää Jimin leffasta. Sarjan aikana Jim muistelee usein muita työpaikkojaan termillä: "Tästä tulee mieleen kun olin töissä...". Jean-Pierre Delmas yleensä määrää Jimin valvomaan jälki-istuntoa.\nSuomenkielinen ääninäyttelijä: Tommi Haapaniemi\nCLE näyttelijä: Bastien Thelliez\nJean-Pierre Delmas on Kadicin koulun rehtori. Hänen tyttärensä on Sissi. Hänellä on ongelmia Jimin kanssa, kun tämä väittää, että Lyoko-sotureilla on jotain meneillään. Jean-Pierre on käynyt tehtaalla pari kertaa.\nCLE näyttelijä: Eric Soubelet\nNicolas Poljakohf, 14 vuotta, on Kadicin koulun huonoin oppilas. Hän saa kokeesta aina hylätyn. Nicolas on hyvä soittamaan rumpuja. Hän kuuluu Sissin ns. jengiin.\nSuomenkielinen ääninäyttelijä: ?\nHerb on Kadicin koulun toiseksi viisain oppilas. Hän tahtoisi olla Jeremyä parempi. Herb on rakastunut Sissiin ja kuvittelee heidän olevan yhdessä. Sissi ei kuitenkaan halua olla Herbin kanssa yleensä Herbin finnien takia. Herb on hermostunut siitä että hänen finneistään puhutaan tai niitä arvostellaan. Herb kuuluu Nicolaksen kanssa Sissin ns. jengiin.\nSuomenkielinen ääninäyttelijä: Bruno Lahteenmäki (kausi 1-2)


Koronarokotetta luvataan jakeluun jo tänä syksynä – verkkouutiset.fi\nKoronarokotehankkeita on käynnissä useita ympäri maailmaa. LEHTIKUVA / AFP Nicolas Asfouri\nKasperi Summanen | 05.06.2020 | 23:55 - päivitetty 05.06.2020 | 14:41\nLääkeyhtiö AstraZeneca povaa rokotetta uuteen koronavirukseen jo tämän vuoden syyskuussa tai lokakuussa.\nAsiasta uutisoivan CNBC:n mukaan toimitusjohtaja Pascal Soriot kertoi torstaina medialle yhtiön valmistelevan kahden miljardin rokoteannoksen tuotantoa. Niistä 400 miljoonaa olisi jyvitetty Yhdysvaltoihin ja Britanniaan.\nMiljardi annosta varattaisiin ”pieni- ja keskituloisille maille”. AstraZeneca on solminut niiden tuottamisesta sopimuksen Serum Institute of Indian kanssa. Annoksista 400 miljoonaa on määrä tuottaa tämän vuoden loppuun mennessä.\nAZD1222-rokote on kehitetty Britannian Oxfordin yliopistossa. Jakelun aloittaminen riippuu Pascal Soriotin mukaan elokuuhun mennessä suoritettavista kliinisistä kokeista. Tuotanto aiotaan kuitenkin käynnistää poikkeuksellisesti jo kokeiden ollessa käynnissä.\n– Emme voi käyttää aikaa sen selvittämiseen toimiiko se vai eikö se toimi. On vain sitouduttava tähän. Joskus näissä asioissa on otettava riski, Soriot totesi.\nRokotetta testataan parhaillaan kymmeneen tuhanteen aikuiseen vapaaehtoiseen. Rokotteen kuvataan osoittautuneen tähän mennessä ”turvalliseksi ja hyvin siedetyksi”.\nPascal Soriotin mukaan rokotteen tehoon suhtaudutaan toiveikkaasti ja tähän mennessä saadut tulokset vaikuttavat hyviltä. Täyttä varmuutta sen toimivuudesta ei kuitenkaan vielä ole.


Taivaanvahti - Ursan havaintojärjestelmä: /observations/browse/pics/2977526/#Kuvat ja kertomukset\n27.7.2018 klo 22.00 - 01.30 - Pori\nHavaintopaikaksi valikoitui alkuviikosta Yyterin läheltä oleva paikka nimeltä Uniluodon palomöljä. Lastasin tavarat melko nopeasti autoon ja Kotipizzan kautta havaintopaikalle. Pilvet olivat alkuillasta melko uhkaavat, mutta väistyivät taivaalta ja lopulta oli puolipilvistä. Siinä sitten iso joukko ryhtyi etsimään Kuuta taivaalta osa jo luovuttikin pelin kesken, kun mitään ei näkynyt. Lopulta Tomi Kurri sai kohdistettua Goto toiminnolla olevan putkensa Saturnukseen ja pystyimme paikantamaan Kuun... Totta tosiaan! Siellähän se jo oli taivaalla horisontin yläpuolella täysvarjon alla. Kuuta oli...\n16.3.2018 klo 19.00 - 23.00 - Nakkila (II)\nOlimme yhdessä Tomi Kurrin kanssa, havaitsemassa syvää taivasta Nakkilan Leistilänjärvellä. Tomin kaukoputkella havainnoimme visuaalisesti ja pienellä linssiputkellani kuvasin "Jellyfish" sumua. Kohteita tuli havaittua monia ja suunnitteilla olisikin, että pidämme ainakin Karhunvartijoiden kesken "Messier maratonin" piakkoin, ennen kuin yöt ovat liian valoisia. Havaintoyön kruunasi revontulinäytelmä, josta Tomi saikin hienot kuvat taltioitua. Valosaaste on vallannut melkoisen tehokkaasti jo tuon todella hyvällä sektorilla varustetun havaintopaikan, ja se kyllä haittasi kohteiden havaitsemista....\n24.2.2018 klo 01.00 - 01.01 - Pori (IV)\nAjattelin pääseväni kuvaamaan ja havainnoimaan taivasta... Etenkin Kuuta. No, Kuu jäikin sitten ainoaksi kohteekseni, sillä taistelin 2h jalustan ja kannettavan tietokoneen välisen yhteyden sanoessaan itsensä irti. Onneksi pidän mukanani aina jalustan Syntrek kapulaa ja sain sillä käytettyä jalustaa. Kotona tarkastelin asiaa tarkemmin, syyksi osottautui HitecAstron Eqdirect kaapeli, jonka usb -pää oli sulanut ja tehnyt itseensä pienen reijän, jota en huomannut/haistanut kylmässä ulkoilmassa. Toivottavasti kyseinen vika ei ole nyt rikkonut lisää jalustani eletroniikkaa. Edit: lisäsin vielä teke...\n5.2.2018 klo 06.00 - 21.00 - Nakkila (II)\nJo viikonloppuna oli Pori-Ulvila seudulla kirkasta, La-Su välinen yö menikin hienosti tornilla, valitettavasti laitteet hieman tappelivat minua vastaan ja tuolta illalta en saanut muuta aikaiseksi, kuin kollimoinnin ja kameran säädöt tarkennuksineen kuntoon. Mutta eilen maanantaina olikin yllätyksekseni mahtavat kelit ja pääsin jälleen havannoimaan. Tällä kertaa päätin ulkoiluttaa omaa laitteistoani ja lähdin autolla paahtamaan kohti Nakkilan Leistilänjärveä. Siellä sitten keskellä "järveä" (pelto). laitoin välineet havaintokuntoon ja kaikki toimi niinkuin pitikin. On se eqmod/Cartes du ciel...\n9.11.2017 klo 00.00 - 01.20 - Ulvila (III)\nJarkko Suominen perehdytti minua viime yönä yhdistyksemme CCD -kameran käyttöön. Sää oli selkeä, mutta viimeistä neljännestä lähestyvä Kuu möllötti taivaalla. Kohteiksi harjoitussession aikana valikoituivat Seulaset sekä Andromedan galaksi. Valmiissa kuvassa on valotusta yhteensä 20 minuuttia (LRGB, kutakin kanavaa 5 x 1 minuuttia). Tämä kuva on käsittelemätön yksittäisruutu (1 min, L-kanava), kuvalle on tehty vain pikavenytys Pixinsightissä ja tallennetty jpg:nä. Käsiteltyjä kuvia luvassa myöhemmin!\n24.8.2017 klo 01.00 - 03.00 - Ulvila (III)\nLaitteistoa otetaan hyvää vauhtia käyttöön Porin Karhunvartijoiden tornilla, nyt mukana oli myös puheenjohtajamme Juha Ojanperä tutustumassa kuvauslaitteistoon (josta kuva todisteena). Totesimme kuvia katsellessamme, että jotain on tapahtunut jalustallemme... Sillä tähdistä tuli viiruja, vaikka guidaus oli mukana. Viaksi osoittautui jalustan huono napasuuntaus. Ilmeisesti jalusta oli jossain vaiheessa päässyt liikahtamaan. Tästä aiheutui melko mittava suuntausoperaatio, joka on vieläkin kesken. Suuntauksen jälkeen jalustan kiinnityksiä tullaan parantamaan.\nEtsitty havainnot aikavälillä 1.1.2000 klo 00.00 - 24.3.2019 klo 21.42.\n2 En muista koskaan aikaisemmin nähneeni sp-keh...\n2 Kiitos Emma!\n2 On se hyvä että viime yönä edes jossain näkyi...\n1 Kävin tänään Meteoriihellä kurkkaamassa tuota...


Kansanedustaja Susanna Koski valitsi koruihinsa suomalaista minkkiä - Seura.fi\nJulkaisupäivämäärä 07.12.2017 08.35\nKansanedustaja Susanna Koski valitsi koruihinsa suomalaista minkkiä\nKansanedustaja Susanna Kosken puku oli poronnahkaa ja koruissa oli minkkiä. © PEKKA MUSTONEN/OTAVAMEDIA\nKokoomuksen kansanedustaja Susanna Koski saapui Linnan juhliin Marita Huurinaisen suunnittelemassa valkoisessa iltapuvussa ja kultaseppämestari Jouni Salon koruissa.\nSuomi 100 -juhla näkyi tänä vuonna itsenäisyyspäivän juhlavastaanotolla presidentinlinnassa paitsi iltapuvuissa, myös koruvalinnoissa.\nKokoomuksen kansanedustaja Susanna Koski saapui Linnan juhliin Marita Huurinaisen suunnittelemassa valkoisessa iltapuvussa. Asussa oli luontoteema, jota A.Tillanderin kultaseppämestari Jouni Salon korut tukivat.\nSalo valmisti Koskelle korut ranteeseen, kaulaan ja korviin. Kaulakorun pantamaisen osan ja rannekorun materiaali, aito minkki, herättänee tunteita. Tämän tiedosti kultaseppämestarikin, mutta hän päätti luottaa visioonsa ja tehdä rohkealle kantajalleen sopivat rohkeat korut.\nSusanna Kosken kaulakorun materiaaleina on käytetty muun muassa minkkiä, timatteja ja akvamariini.\nSusanna Kosken korut kertovat suomalaisesta luonnosta\n”Projekti alkoi jo loppukesästä. Silloin jo päätin, että koruun tulee minkkiä. Se oli helppo Susannalle myydä, ei siinä tarvinnut vaivaa nähdä. Valkoinen symboloi lumen ja luonnon puhtautta. Minkissä roikkuu timanttiketjuissa puhtaat akvamariinipisarat”, Jouni Salo kertoi.\nMyös kaulakorun timantein rakennetun istutuksen yksityiskohdissa näkyy Suomen luonto.\n”Kun korua katsoo tarkemmin, huomaa siinä toistuvan aaltomaisen liikkeen. Timantit symboloivat jäätä kirkkaimmillaan kevätauringon valossa kimaltaen.”\nKaulakorun pääosa on yli 30 karaatin käsittelemätön täydellinen akvamariini, joka on kuin iso vesipisara jään sulaessa. Myös korvakoruissa on täydelliset akvamariinipisarat, jotka on kiinnitetty kuin jäähileen peittämään lehteen.\n”Myös näissä inspiraationa on kevään saapuminen ja luonnon herääminen”, Salo kertoi ja arvioi korujen arvoksi 70 000 euroa.\n”Linnaan ei ole koskaan tehty tuollaista aiemmin. Työtunteja koruihin on mennyt muutama kuukausi, viimeinen kuukausi vielä intensiivisemmin.”\nJouni Salon suunnittelemien korujen arvo on 70 000 euroa.\nSiirry lukemaan artikkelia, Unto Mononen kuoli 50 vuotta sitten laukaukseen – ”Se ei voinut olla itsemurha vaan humalaisen vahinko”


Miten ikäsyrjintään voi puuttua? - Ura - Helsingin Sanomat\nOlen hieman kyllästynyt työhöni ja kaipaisin uusia haasteita.\nOlen hieman kyllästynyt työhöni ja kaipaisin uusia haasteita. Olen hakenut uusiin tehtäviin aina, kun niitä on tullut talon sisällä hakuun. Joka kerta tehtävään valitaan kuitenkin joku kolmikymppinen. Itse olen kohta kuudenkymmenen.


TPS:n ensi kauden joukkue julki – Heikki Hirvisuo palaa Ruotsista « Pääkallo.fi – salibandy\nHeikki Hirvisuo palasi TPS-paitaan. Arkistokuva: Anssi Koskinen\nViimeiset kaksi kautta Hirvisuo pelasi ruotsalaisseura Visby IBK:ssa. Suomessa Hirvisuo on edustanut TPS:n junioreita sekä SBS Wirmoa Divarissa.\nKaudella 2019-20 Hirvisuo pelasi Ruotsin liigassa 31 peliä tehoin 4+5. Sopimus on vuoden mittainen ja siinä on opiskelupykälä.\n– Paluu TPS-paitaan erittäin odottavaisin fiiliksin kahden Ruotsissa vietetyn vuoden jälkeen. Seurannut kahden vuoden ajan joukkueen toimintaa ja ollut erittäin hieno nähdä, että menestystä on tullut, joten todella hienoa päästä mukaan jengiin, Hirvisuo kommentoi seuran sivuilla.\nTPS-päävalmentaja Janne Kainulainen otti puolustajan avosylin vastaan.\n– Heikki tuo laajuutta meidän jo ennestään vahvaan puolustusarsenaaliin. Heikki ja muut uudet vahvistukset ovat TPS-sydämen omaavia pelaajia, joka on joukkueellemme tärkeä arvo ja iso vahvuus. Osoitus taas siitä, että TPS:n laadukas juniorityö on kasvattanut todella kovia pelimiehiä liigan huipulle – ja lisää on tulossa. Vaihtuvuus joukkueessa on pientä, joka on positiivinen asia. Ainoana lähtijänä Saarisen Sami jätti erittäin hienona ihmisenä loistavan perinnön pukukoppiin. Kasassa on voitontahtoinen joukkue ja tämä mahdollistaa meille arjessa joukkueen ja yksilöiden kehittymisen.\nMyös taustoille tuli muutoksia.\n– Itselleni oli tärkeä asia, että tulevan kauden valmennustiimissä kenelläkään ei ole seurassa ns. kaksoisroolia, vaan pystymme kaikki panostamaan edustusjoukkueen valmennusprosessiin sataprosenttisesti. TPS-ikoni Jokisen Jere tuo valmennustiimiin monipuolista ja analyyttistä ajattelua, ja Valtasen Maria on tehnyt jo nyt fysiikkapuolella mahtavaa työtä. Taustatiimiin saatiin myös kovan luokan vahvistuksia niin huolto- kuin joukkueenjohtopuolelle. Erittäin luottavaisin mielin kohti tulevaa kautta, Kainulainen kommentoi.\nTPS 2020-2021. Suluissa viime kauden joukkue, jos ei TPS.\nJuuso Forsman (FBC Turku)\nHeikki Hirvisuo (Visby IK, Ruotsi, SSL)\nJani Hyytiäinen (Floorball Thurgau, Sveitsi, NLB)\nJere Jokinen, valmentaja\nToni Läntinen, valmentaja\nPyry Luukkonen, maalivahtivalmentaja\nMaria Valtanen, fysiikkavalmentaja\nJP Koskinen, joukkueenjohtaja\nTimo Lindqvist, joukkueenjohtaja\nHenri Heininen, huoltaja\nJuha Pyyhtiä, huoltaja


Kettuja ristiäislahjaksi EtusivuEsittelyOta yhteyttäKauppaFacebookEnglish site\tTekstikoko\n4 käyttäjää 46 vierasta Lähetä sivu\nKeskustelut » Sivistyksen kehto » Galleria (Valvoja: FreakyMike) » Kettuja ristiäislahjaksi Sivuja:  Siirry alas\nAihe: Kettuja ristiäislahjaksi (Luettu 794 kertaa)\nKettuja ristiäislahjaksi « : 01.Heinäkuu 2009, 15:30 »\nSatunnaisten kysymysten ketjussa kyselin ideoita siitä, mitä voisi antaa kummilapselle ristiäislahjaksi. Siellä muistaakseni Emvignya ehdotti taiteilua yhdeksi vaihtoehdoiksi, ja vaikka kuvittelin etten pystyisi puolessatoista vuorokaudessa repimään inspiraatiota mistään, niin...... näin kävi:Tuo on maalattu kankaalle akryyliväreillä. Lopputulosta pidän ihan ok:na, vaikkakin maalaamisen tekniikka on mulla edelleen rutiininpuutteesta johtuen ihan täyttä hakuammuntaa ("Jos kokeilisin tällaista... ei toimi... hei, tämähän näyttää hyvältä... maalaanpas päälle tällä tekniikalla..."). Skanneri kieltäytyi yhteistyöstä, joten kuva on räpsäisty ihan kameralla ja on sen vuoksi vähän vinossa (oikeasti esim. taustalla näkyvät puut ovat suoria...).Aiheen piti tietenkin olla jotain söpöä mutta toisaalta ei liian imelää, ristiäislahjasta siis kyse. Ostin lapselle kyllä lisäksi materialistisemmankin lahjan, sillä ajattelin ettei tuo maalaus yksinään olisi riittävä.\nVs: Kettuja ristiäislahjaksi « Vastaus #1 : 01.Heinäkuu 2009, 16:28 »\nPidän kovasti. Väriskaala on mukavan rauhoittava ja tunnelmaltaan levollinen, mutta toisaalta kettujen räväkänpunaisina loimuavat turkit nousevat hienosti esiin, ja sävyjen vaihtelu muutenkin on upeaa. Maalaustekniikkaa on tietenkin hankala tällaisesta kuvasta arvostella, mutta ei tuossa ainakaan minun mielestäni mitään vikaa missään nimessä näyttäisi olevan. Jatka vain samaan malliin. Onko tällä maalauksella muuten vielä nimeä? tallennettu\nVs: Kettuja ristiäislahjaksi « Vastaus #2 : 01.Heinäkuu 2009, 18:51 »\nOikein nätti, tuo on helppo kuvitella vaikka lastenhuoneen seinälle. ^^Maalaustekniikasta on vähän paha sanoa mitään (itsekin harrastan tuota hakuammuntaa), mutta hyvältä näyttää. Taustan tunnelma on jotenkin akvarellimainen, mikä näyttää aika hauskalta voimakkaanvärisiä kettuja vasten. Hahmot ovat muuten todella hellyttäviä, ja ilmeet ja asennot onnistuneet. Ei näin kokematon maalaaja kritiikkiäkään tuosta keksi. Minkä kokoinen maalaus muuten on luonnossa? tallennettu\nSukupuoli: Vs: Kettuja ristiäislahjaksi « Vastaus #3 : 01.Heinäkuu 2009, 19:24 »\nNo juu, itsekään en mitään taiteesta oikeasti ymmärrä, mutta minusta tämä on kiva. Tästä huokuu sellainen rauhallinen tunnelma, joka johtuu varmaan paljolti kaikista noista pyöreistä muodoista, jotka tekevät työstä ns. pehmeän. Värit toimivat mielestäni myös, varsinkin kettujen turkit ovat ihanan väriset. Ja tuo pikkukettu on ihan mahdottoman söpö! Ja alakulmassa olevat kukat ovat kiva yksityiskohta.\nVs: Kettuja ristiäislahjaksi « Vastaus #4 : 01.Heinäkuu 2009, 22:46 »\nTämä on tosi hieno. ^^ Tykkään paljon värimaailmasta ja aiheesta, ketut on kivoja. Hevosaiheiset työsi ovat olleet ehkä hitusen parempia, mutta ne, jotka olen täällä nähnyt, oli taidettu tehdä jollain muulla tavalla kuin maalaamalla. Ja niiden tyyli on saattanut olla enemmän mua puhuttelevaa. Tarkoitukseensa tämä sopii mainiosti, aihe ja tyyli ovat juuri sellaisia, että ne sopivat lastenhuoneeseen ja myöhemmin sitten muistona omaan kotiin. Olisinpa mäkin saanut ristiäislahjaksi taulun...\nVs: Kettuja ristiäislahjaksi « Vastaus #5 : 01.Heinäkuu 2009, 22:51 »\nKiitoksia kommenteista.Puutteellisella tekniikalla ja hakuammunnalla tarkoitan lähinnä sitä, että en tiedä millaista jälkeä tai tunnelmaa milläkin tekniikalla saisi aikaiseksi, vaan lähden umpimähkään kokeilemaan erilaisia juttuja. Koko lapsuuteni maalasin lähinnä vesiväreillä ja opin inhoamaan sitä (kiitos ala-aste...), mutta nyt vaikka maalaan lähes pelkästään akryyleilla (silloin kerran vuodessa kun maalaan :p), huomaan että käytän niissäkin akvarellimaista tekniikkaa, eli teen sävyerot ja tummuusasteiden vaihtelut pitkälti veden määrää säätelemällä, mikä ei välttämättä pidemmän päälle toimi kankaalle maalatessa kovin hyvin, ja työ jää muutenkin hailakaksi. Tässä työssä käytin vesivärimäistä tekniikkaa noihin kauempana oleviin puihin ihan tarkoituksella, sen sijaan itse ketut ja lähimmät puut sekä maan sudin varmaan viiteenkymmeneen kertaan kunnes lopulta uskalsin käyttää väriä kunnolla ja maalata sillä maalilla eikä vedellä. Aiemmin minulla on ollut ongelmana myös se, että yritän väkertää jotain kauhean realistista ja olen sitten pettynyt kun en osaa, nyt otin ihan tarkoituksella tällaisen aika "naivistisen lähestymistavan", ja esim. noiden puiden maalaaminen olikin aika rentoa ja mukavaa puuhaa näin. Voin hyvin kuvitella, että kaksi vuotta sitten olisin maalannut nuo puutkin lehti kerrallaan ja heittänyt melko nopeasti työn seinään Valerie, maalaus on luonnossa aika pieni, noin A5 -paperin kokoinen.Emvignya, joo, hevoset ovat minulle se tutuin aihe, ja ne varmaan hallitsenkin kettuja paremmin. En mä kyllä menisi vannomaan että kummipoikani ripustaa tämän työn opiskelukämppänsä seinälle joskus lähemmäs 20 vuoden kuluttua, mutta en sitä välttämättä odotakaan tallennettu\nKeskustelut » Sivistyksen kehto » Galleria (Valvoja: FreakyMike) » Kettuja ristiäislahjaksi Powered by SMF 1.1.18 |